**תוכן העניינים**

מבוא

1. התליית תוקפו של ההסכם.
2. הגדרות והנחיות כלליות.
3. נספחים לחוזה.
4. התחייבויות והצהרות המפיקה.
5. השתתפות והשקעת הקרן בהפקת הסרט.
6. דו"ח כספי עם השלמת הפקת הסרט.
7. הפצת הסרט ודיווחים בגין התקשרויות ושימוש בסרט.
8. כתוביות בעברית לכבדי שמיעה
9. חלוקת ההכנסות ורווחים.
10. זכות הקרן לעשיית שימוש בסרט לקידום מטרות הקרן.
11. עותק לארכיון הסרטים הישראלי.
12. יחסי הצדדים.
13. אחריות.
14. ביטוח.
15. תנאים עיקריים ויסודיים לחוזה.
16. פרסום בדבר השתתפות הקרן.
17. ויתור או השתק.
18. כתובות והודעות.
19. כותרות השוליים ונספחים.
20. שונות.

**בין**

|  |  |  |
| --- | --- | --- |
| **קרן הקולנוע הישראלי (ע"ר)** | **ע.ר** | **580151033** |

מרחוב שד' יהודית 12, תל-אביב יפו

**(להלן "הקרן")**

**מצד אחד**

**לבין**

|  |  |  |  |
| --- | --- | --- | --- |
|  | **שם חברת הפקה** | **ח.פ** |  |
|  | **שם מפיק.ה 1** | **ת.ז** |  |
|  | **שם מפיק.ה 2** | **ת.ז** |  |

**מרחוב** \_\_\_\_\_\_\_\_\_\_\_\_\_\_\_\_\_\_\_\_\_\_\_

**כולם יחד וכל אחד לחוד - (להלן "המפיקה")**

**מצד שני**

**השימוש בהסכם זה בלשון נקבה הוא לצרכי הנוחות בלבד ובכל מקום בו מופיע השימוש בלשון נקבה הכוונה היא לכל אחד משני המינים זכר ונקבה, הכל לפי ההקשר.** **כך גם לגבי השימוש בלשון יחיד הכוונה גם לרבים הכל על פי ההקשר.**

**מבוא**

הואיל: והמפיקה מעוניינת להפיק סרט ישראלי בשם**: שם הסרט** שיצולם בפורמט: **דיגיטל 2K** על פי התסריט המצורף כנספח א' לחוזה זה (להלן "**הסרט**") שנכתב על ידי **שם התסריטאית** ויבוים על ידי **שם הבמאית** והיא פנתה אל הקרן בהצעה להשתתף עמה בהשקעה בהפקת הסרט.

והואיל: והקרן מתוך עניין שיש לה לעודד הפקת סרטי עלילה ישראליים, הביעה נכונות להשתתף בהשקעה בהפקת הסרט כאמור, הכל כמפורט בחוזה זה.

והואיל**:** והמפיקה מצהירה כי יש לה הניסיון, הידע, הארגון, השחקנים, צוות האנשים, הציוד וכלי העזר הדרושים להפקתו של הסרט .

והואיל**:** והמפיקה מצהירה כי היא מחזיקה ותמשיך להחזיק (אלא אם התקבלה הסכמה אחרת של הקרן, מראש ובכתב), באופן בלעדי, במלוא זכויות הקניין הרוחני בסרט ובכל רכיב מרכיביו (לרבות בתסריט, בבימוי, בעיבוד, בעריכה, בצילום וכיוב') ו/או תוצרי הסרט, לרבות שמו והמוניטין שלו וכל מסחור שלו, לרבות יצירה נגזרת ממנו או מכל רכיב מרכיביו (לרבות שידור טלוויזיה, הפקת סדרה, עיבוד בימתי או אחר וכיוב'). **יובהר כי אין מניעה ליצור שותפות להפקה הכוללת גם את במאי/ת הסרט.**

**אי לכך הוצהר הותנה והוסכם בין הצדדים כדלקמן**:

**המבוא לחוזה זה מהווה חלק בלתי נפרד מחוזה זה.**

# התליית ההסכם

מובהר כי התחייבות הקרן כלפי המפיקה כאמור להלן, תלויה ביכולת התקציבית של הקרן ובהעברה בפועל של תקציב הקרן ע"י משרד התרבות והספורט.

# הגדרות והנחיות כלליות

בחוזה זה יהיו למילים ולמונחים המפורטים בסעיף זה המובן והמשמעות כדלקמן:

* 1. **סרט ישראלי – סרט עלילתי באורך של 60 דקות לפחות המיועד להקרנה ראשונה בבתי קולנוע וכמשמעו בתקנות הקולנוע (הכרה בסרט ישראלי), תשס"ה-2005 (להלן: "תקנות הקולנוע").**
  2. **קופרודוקציה** - סרט שנעשה בהפקה משותפת עם גורמים שאינם ישראליים ממדינות שיש להן הסכם קופרודוקציה עם מדינת ישראל. סרט כזה יוכר כ"סרט ישראלי" רק אם הוא עונה על התנאים כמפורט ב"תקנות הקולנוע".
  3. **יוצרים** – מפיק/ים, במאי/ים, תסריטאי/ם של הסרט. במקרים בהם התסריט מבוסס על עיבוד של יצירה אומנותית, ספרותית או מוזיקלית ייכלל יוצר המקור בהגדרה זו.
  4. **תקציב ההפקה** - סך כל הערכת העלויות, בין במזומן, בין בשווה כסף, ובין בהשקעה, הנדרשות להפקת סרט, לא כולל הוצאות שיווק. תקציב ההפקה חייב לקבל את אישור הקרן ויכלול את המרכיבים הבאים:

1. **תקציב "מעל הקו" הכולל**:
2. שכר היוצרים (תסריטאי, במאי, מפיק).
3. שכר שחקנים ראשיים, רק במקרה בו שכרם של השחקנים נגזר באחוזים מתקציב ההפקה.
4. שכר עבור רכישת זכויות לעיבוד רק במקרה בו התסריט מבוסס על יצירה אומנותית ממדיום אחר.
5. **תקציב "מתחת לקו"** - סה"כ הוצאות הפקת הסרט שאינן כוללות את ההוצאות "מעל הקו".
6. **תקציב המזומן** - הסכומים במזומן בתקציב ההפקה בסעיפי התקציב "מעל הקו" ו"מתחת לקו".
7. **השקעות ו/או תשלום דחוי -** תשלומי **דיפר (**(**DEFER** - סכומים המומרים על ידי היוצרים ו/או אנשי צוות ו/או ספקים, בשווה כסף, ונחשבים **כהשקעה בסרט**, או סכומים שישולמו ליוצרים ו/או ו/או אנשי צוות ו/או לספקים רק במידה ויהיו לסרט הכנסות מהפצתו המסחרית – תשלומי **דיפר (**(**DEFER**. סכום שנרשם **כתשלום דחוי** (DEFER) משמעו: סכום אותו יקבל היוצר/איש הצוות או הספק מההכנסות של הסרט, במקביל ובאופן יחסי למשקיעים בסרט. הסכום שיקבל היוצר/איש הצוות או הספק יהיה בשיעור של עד מלוא סכום התשלום הדחוי. סכום דחוי אינו מהווה השקעה בהפקה ואינו מזכה את היוצר/איש הצוות או הספק ברווחים. סכום שנרשם כ**השקעה** בהפקה מזכה את המשקיע בחלקו בהכנסות וברווחים מהסרט.
8. **בלתי צפוי ורזרבה לצילומי השלמות** - סכום המהווה **10%** מהתקציב המזומן "מתחת לקו".
9. **תקורה** - הקרן תאפשר תקצוב תקורה למפיקות שבבעלותן משרד הפקה פעיל בישראל הנותן שרותי הפקה ליוצרים שונים, בתקופה של שנה לפחות הקודמת למועד החתימה על חוזה ואשר הפיקו סרט קולנוע עלילתי שהוקרן בבתי קולנוע בשלוש השנים שקדמו לחתימת הסכם זה. כ"כ שמורה למנהלי הקרן הזכות לאפשר הכרה בתקורה במקרים בהם תוכיח המפיקה פעילות של משרד הפקה פעיל גם אם לא ענה על התנאים בסעיף זה. התקורה תהייה בשיעור של עד 5% מעלות ההפקה מתחת לקו (לא כולל בלתי צפוי). המפיקה רשאית לרשום את מלוא הסכום כתשלום דחוי (**Defer**).
10. **תקציב ההפקה על סעיפיו השונים יוצג בשלושה טורים נפרדים**: טור העלויות במזומן, טור העלויות בהשקעה ו/או בתשלום דחוי, וטור המסכם את סה"כ העלויות (במזומן ותשלום דחוי) בכל אחד מסעיפי התקציב. בהפקות קו-פרודוקציה יוצגו בטורים נפרדים ההוצאות שיוצאו בכל מדינה. ההוצאות שאינן במזומן יוצגו בעמודה נפרדת. **התקציב שיוגש לקרן כנספח להסכם זה ייבנה בהתאם לדוגמא שבאתר הקרן**.
    1. **שכר עבודה מעל הקו** - כמפורט בסעיף 2'(ד)(1) ייקבע ביחס ישיר לתקציב ההפקה במזומן, כמפורט בתקציב המזומן שמתחת לקו, ויהיה כדלהלן:
11. **תסריט** - סכום המהווה **6%** מהתקציב במזומן מתחת לקו.
12. **מפיקים** - סכום המהווה **7.5%** מהתקציב במזומן מתחת לקו.
13. **במאי**/ת - סכום המהווה **7.5%** מהתקציב במזומן מתחת לקו.
14. במקרים בהם משמש יוצר אחד (יוצר במקרה זה משמעו: מפיק/ה, במאי/ת או תסריטאי/ת) ביותר מאשר בתפקיד אחד, יהיה שכרו של היוצר סך האחוזים המצטבר מהתקציב במזומן מתחת לקו בגין כל תפקיד בהתאם למפתח בסעיפים 1-3 הנ"ל.
15. בנוסף לאמור בסעיפים קטנים 1-4, עומדים לרשותה של המפיקה **3%** נוספים שיחולקו בין היוצרים לפי שיקול דעתו של המפיקה.
16. בסרטים שהם קו-פרודוקציה יקבע "**התקציב המזומן מתחת לקו**" תוך התחשבות ב**הוצאות במזומן מתחת לקו** **בחו"ל**, יחד עם הוצאות במזומן מתחת לקו בארץ, ויהווה את המפתח לקביעת חלקם של היוצרים מעל הקו.
17. **שחקנים ראשיים** - סכום של עד **4%** מהתקציב המזומן "מתחת לקו" לשחקן בודד, ו/או לכלל השחקנים בסרט.
18. **רכישת זכויות** - סכום של עד - **3.5%** מהתקציב במזומן "מתחת לקו". רכישת זכויות תאושר רק במקרים בהם התסריט הוא עיבוד של יצירה ספרותית, מוסיקלית או אחרת (ספרות, תיאטרון וכד') והמפיקה רכשה את הזכויות כדי שתסריטאית תכתוב תסריט המעובד מהיצירה. סעיף זה לא יחול במקרה בו אחד מיוצרי הסרט לרבות במאי/ת, תסריטאי/ת ומפיק/ה הוא בעל זכויות היוצרים ביצירה. בעל הזכויות המקור - להלן: "**יוצר המקור**".
19. תשלום במזומן ליוצרים "מעל הקו" (כמפורט בסעיף 2'(ד)(1) לעיל) חייב שיהיה בשיעור של לפחות **80%** מהשכר לו הם זכאים. השכר ישולם במזומן מתקציב ההפקה, במהלך תקופת הצילומים לשחקנים ולתסריטאי/ת, ובמהלך תקופת ההפקה למפיק/ה ולבמאי/ת. במידה והיוצרים (כולם) מוכנים לעבוד בתשלום מזומן שהוא קטן מ – 80% יעשה הדבר בפניה בכתב לקרן חתומה על ידי כל היוצרים (מפיק/ה, במאי/ת ותסריטאי/ת), ועל הקרן לאשר זאת מראש ובכתב.
20. היוצרים זכאים לחלק ברווחים מהשימוש המסחרי בסרט לפי המפתח הבא: מפיק/ה **7.5%**, במאי/ת **7.5%** ותסריטאי/ת **6%**. יוצרים המשמשים ביותר מתפקיד אחד בהפקה יהיו זכאים לסך המצטבר של האחוזים בגין כל תפקיד. בנוסף עומדים לרשותה של המפיקה **3%** נוספים שיחולקו בין היוצרים לפי שיקול דעתה של המפיקה, והכל בכפוף לאמור בסעיף 9'(ד).
21. ניתן להמיר חלק משכר העבודה של צוות, שחקנים וספקים מתחת לקו בצורה של **השקעה** או **תשלום דחוי** מהכנסות הסרט, בתאום עם הקרן ובאישורה. הסכומים המומרים הנ"ל, שאושרו על ידי הקרן יוכרו על ידה כחלק מתקציב ההפקה ו**כהשקעה** או **Defer** בתקציב ההפקה של הסרט. השקעות של צוות וספקים בסעיפי התקציב "מתחת לקו" יהיו בשיעור כולל של עד **15%** מתקציב המזומן "מתחת לקו". השקעות שמעבר לשיעור הנ"ל חייבות באישור הקרן מראש ובכתב.
    1. **עלות ההפקה בפועל** - עלות ההפקה בפועל הינה סה"כ הוצאות ההפקה במזומן שהוצאו להפקת הסרט, לא כולל עלויות שיווק וסה"כ ה**השקעות** **והתשלומים הדחויים** של היוצרים, השחקנים הצוות והספקים.

במקרים בהם עלות **ההפקה בפועל** גבוהה **מתקציב ההפקה**, הבסיס לחישוב חלקה של הקרן בהשקעה וחלקה בהכנסות ייקבע על פי **עלות ההפקה בפועל**.

שולם שכר היוצרים השחקנים והצוות במלואו, ישמש הסכום הנותר לכיסוי התשלומים הדחויים של נותני השירותים (אולפנים לעיבוד תמונה ופס קול) וספקים. החלוקה תהייה פרופורציונלית להשקעה.

* 1. **הוצאות הפקה בחו"ל** - הוצאות הפקה בחו"ל והעסקת אנשי צוות ויוצרים מחו"ל, חייבות לקבל את אישור הקרן מראש ובכתב וחייבות לענות על התנאים להכרה בסרט ישראלי כמפורט **"בתקנות הקולנוע"**.
  2. **הוצאות הפקה - קופרודוקציה** - לגבי סרטים שהופקו במשותף עם גורמים שאינם ישראליים (קופרודוקציות קולנועיות בינלאומיות), תקציב הפקתו של הסרט ייחשב תקציב הפקתו הכולל (ללא עלויות הפצה ושיווק).
  3. **מהלך ההפקה** - השלבים השונים במהלך הפקת הסרט לפי הפרוט הבא:

1. קדם הפקה.
2. תחילת צילומים.
3. סיום הצילומים.
4. עריכה גרסה ראשונית.
5. סיום עריכה של התמונה.
6. עריכת פס קול.
7. פרה-מיקס ומיקס.
8. העתק ״0".
   1. **משקיעים פרטיים** - משקיעים פרטיים בהפקת סרט ייחשבו כל אלה שאינם: מוסדות ציבור, קרנות ציבוריות, גופים משדרים, זכייני שידור בטלוויזיה בלוויין ובכבלים. יוצרים ואנשי צוות ההפקה המשקיעים את שכרם או חלק משכרם יחשבו למשקיעים פרטיים בסרט, ויהיו זכאים להטבות בחלוקת התקבולים כמתואר בסעיף 9 להלן.
   2. **הכנסות** – כל תקבול שיתקבל אצל המפיקה מכל מקור שהוא לרבות מפיצים, סוכני מכירות, תחנות טלוויזיה, זכייני שידור, אתרי אינטרנט, מדיה חברתית, אמצעי תקשורת וכיוב' בגין שימוש בסרט כולו, חלקו, רכיב מרכיביו (לרבות בתסריט, בבימוי, בעיבוד, בעריכה, בצילום, בתפאורה, בתאורה, באיפור וכיוב') ו/או תוצרי הסרט, לרבות שמו והמוניטין שלו וכל מסחור שלו, לרבות יצירה נגזרת ממנו או מכל רכיב מרכיביו (לרבות שידור טלוויזיה, הפקת סדרה, עיבוד בימתי או אחר וכיוב'). תקבולים אלה, בין אם מקורם בארץ ובין אם מחו"ל, ירשמו בספר הנהלת החשבונות של הסרט.
   3. **רווחים** – סכומים שיוותרו בידי המפיקה מההכנסות, לאחר עמלת ההפצה, הוצאות ההפצה, מקדמות ההפצה (סעיף טו' להלן) התשלומים הדחויים (defer) וההשקעה של "משקיעים פרטיים" בהפקת הסרט, בין אם מקורם בארץ ובין אם מחו"ל, בין אם מקורם בהקרנת הסרט, בשידורו (טלוויזיה, סטרימינג או כל דרך אחרת) ובין אם מקורם בכל מסחור שלו, וכן משימוש, מכירה, השכרה, הפצה, שידור, העמדה לרשות הציבור או בהעברת הזכויות בסרט, או בכל רכיב מרכיביו, לרבות בתסריט, בבימוי, בעיבוד, בעריכה, בצילום, בעיצוב, בתפאורה, בתאורה, באיפור וכיוב' .
   4. המפיקה תהיה מוכנה לחתימה על החוזה עם הקרן לפחות שבועיים לפני תחילת הצילומים, לאחר שהומצאו כל הנספחים לחוזה המפורטים **בסעיף 3** להלן.
   5. **דו"חות כספיים** - הדו"חות הכספיים שעל המפיקה להציג בפני הקרן הם כמפורט להלן:
9. ספרי הנהח"ש של ההפקה ינוהלו **בתוכנת "חשבשבת"** כמערכת סגורה ונפרדת מכל פעילות אחרת של המפיקה. בחרה המפיקה לנהל את ההפקה בתוכנת הנהלת חשבונות אחרת עליה לקבל על כך אישור מראש ובכתב מהקרן.
10. דוחות מבוקרים על ידי רוה"ח של ספרי הנהח"ש של ההפקה. דוחות אלה יוגשו לקרן במועדים שנקבעו בחוזה זה ובהתאם להנחיות ב**נספח י"א** להסכם זה.
    1. **מקדמות ע"ח ההפצה:** הסכומים שיתקבלו אצל המפיקה כמקדמות ע"ח ההפצה וישמשו את המפיקה לצורך השקעה בהפקה, **מקדמות אלה לא ייחשבו כהשקעה** וסכום זה יופחת מעלות ההפקה בפועללצורך חישוב חלוקת ההכנסות בין המשקיעים בהפקה**. המקדמות יוחזרו לנותן המקדמה במקום ראשון** לאחר ניכוי עמלת הפצה בשיעור של 20% וכיסוי הוצאות ההפצה.
    2. **הסכמים עם צד ג' שאינם בשפה העברית:**
11. הסכמים עליהם תחתום המפיקה עם צד ג' ואשר אינם בשפה העברית יתורגמו עלי ידי המפיקה, באחריותה ועל חשבונה, לעברית. הקרן רשאית להסכים כי המפיקה תספק לקרן תרגום של עיקרי ההתחייבויות והזכויות שבהסכם תוך ציון מפורט של המיקום בחוזה המקורי (מספר הסעיף בחוזה המקורי). המפיקה תצהיר בחתימה על התרגום כי התרגום תואם את המקור.
12. בהסכמים המתייחסים להפצת הסרט שאינם בשפה העברית תעביר המפיקה לקרן תרגום של עיקרי ההתחייבויות והזכויות, כאמור לעיל בסעיף 2'(טז')(1), לרבות הפרטים הבאים:

* תקופת החוזה.
* הטריטוריה שהיא נשוא החוזה.
* סוגי המדיה נשוא החוזה (הפצה לבתי קולנוע, טלוויזיה, אינטרנט וכד').
* מועדי דיווחים תקופתיים למפיק בגין הכנסות והוצאות הפצה.
* הסכום לו זכאית המפיקה כ"מינימום גראנטי" ((MG (תשלום מראש על חשבון הכנסות מהסרט)
* עמלת המפיץ/סוכן.
* הוצאות הפצה של המפיץ/סוכן.
* אופן העברת הכספים מהמפיץ/סוכן למפיקה.
* כל דבר נוסף שלדעת המפיקה/המפיץ ראוי שיתורגם.

האמור בסעיף זה מתייחס גם להסכמים שיגיעו לידי המפיקה מסוכני משנה וממפיצים שקיבלו ממנה זכויות להפצת הסרט ו/או עשיית שימוש מסחרי בסרט.

* 1. **בעלי ענין בהפקה** – כל מי שנמנים על אלה: מפיק/ה, במאי/ת, תסריטאי/ת, משקיעים, חב' ההפקה וכל מי שמקורב אליהם בקרבה משפחתית ו/או בשותפות בעסקים.

# נספחים לחוזה

הנספחים שלהלן מהווים חלק בלתי נפרד של החוזה והם חלק מהתחייבויות והצהרות המפיקה: (**דוגמאות לנספחים וטפסים להסכם זה נמצאים באתר הקרן וחובה להשתמש בהם).**

* 1. **נספח א'** - תסריט ההפקה המוכן לצילומים שנכתב ע"י **תסריטאית הסרט** בפורמט הקרן (לפי דוגמא באתר הקרן) שאושר על ידי הקרן, ולפיו יצולם ויופק הסרט.
  2. **נספח ב'** - תקציב מלא ומפורט של הפקת הסרט ומקורות המימון של הסרט ומבוסס על תכנית צילומים מפורטת (**נספח ג'** להסכם). התקציב יישלח גם בפורמט אקסל וגם סרוק וחתום על ידי המפיקה.

**המפיקה תשלח במייל גיבוי של התקציב כפי שנקלט בספרי הנהח"ש של ההפקה כחלק מנספח ב' להסכם.**

סה"כ התקציב נכון למועד חתימת ההסכם, מפורט בטבלה שלהלן (על המפיקה למלא את הטבלה במעמד החתימה):

|  |  |  |
| --- | --- | --- |
|  | מזומן | דחוי |
| השקעת הקרן | 1,500,000 ₪ |  |
| גוף שידור |  |  |
| השקעה פרטית ישראל |  |  |
| גופים ציבוריים בישראל (קרנות/מפעל הפיס וכו) |  |  |
| דיפר יוצרים |  |  |
| השקעת קופרודוקציה |  |  |
| **סה"כ** |  |  |

* 1. **נספח ג'** – תכנית צילומים שבועית "**ריבועים**" (לפי דוגמא באתר הקרן) ותוכנית צילומים מפורטת על פי ימי הצילום.
  2. **נספח ד'** - החוזים האישיים שבין המפיקה לבין כלל היוצרים והמעורבים בהפקת הסרט, לרבות הבמאי/ת, התסריטאי/ת ויוצר/ת המקור שבהם התחייב כל אחד מהיוצרים ומהמעורבים בהפקת הסרט להעביר כל זכות קניין רוחני או אחרת, שיש להם ברכיב מרכיבי הסרט, לבעלות בלעדית, מלאה ובלתי חוזרת של המפיקה.

כמו כן יועברוהחוזים האישיים של השחקנים הראשיים של הסרט. החוזים האישיים של מנהלי המחלקות כמפורט להלן: מנהל/ת ההפקה, הצלם/ת הראשי/ת, המנהל/ת האומנותי/ת, העורך/ת הראשי/ת, המנהל/ת המוסיקלי/ת.

כ"כ תצרף המפיקה רשימה מלאה של השחקנים ואנשי הצוות לפי דוגמא בקובץ אקסל שבאתר הקרן.

* 1. **נספח ה'** - פרוט מקורות המימון להפקת הסרט - רשימת משקיעים וטבלת חלוקת ההכנסות לפי הדוגמא באתר הקרן, חתימת המשקיעים בסרט על טופס גורם מממן בנוסח המצ"ב והעתקי החוזים עם המשקיעים. במקרים בהם ההפקה היא קופרודוקציה עם מדינה/ות נוספות תצרף המפיקה את ההסכמים עם המפיקים השותפים ותרגום עיקרי ההסכם לעברית, כאמור בסעיף **2 טז'** לעיל. כ"כ תצרף המפיקה טבלה המציגה את רשימת המשקיעים, סכום השקעתם וזכויותיהם בהכנסות מהסרט וברווחים.

**התקציב ומקורות המימון המהווים נספחים להסכם חייבים להיות מאוזנים דהיינו התקציב המזומן חייב להיות זהה לסכום במזומן שגויס להפקת הסרט.**

* 1. **נספח ו' -** מסמכים המתייחסים למפיקה כישות משפטית: חברה בע"מ, תאגיד או שותפות מוגבלת. כ"כ תצרף המפיקה תזכיר ותקנות החברה ו/או התאגיד ו/או מסמכי ההקמה של השותפות המוגבלת, רשימה של מנהלי החברה ו/או התאגיד ומסמכים המעידים על בעלי זכויות החתימה בחברה ו/או התאגיד ו/או השותפות המוגבלת ומסמכים המעידים על המורשים לחתום בשם המפיקה בחשבון הבנק של ההפקה. כמו כן יש לצרף אישורי ניהול ספרים וניכוי מס במקור.
  2. **נספח ז' –** נספח הוראות הביטוח ואישורי קיום הביטוחים כמפורט בנספח ז' ונספח ז'1 שלהלן.
  3. **נספח ח' -** תעודת רישום שעבוד ורישום משכון: מלוא זכויות היוצרים והמבצעים בסרט על כל רכיביו, לרבות בתסריט, כל הזכויות בסרט והזכויות הנובעות מפוליסת הביטוח של הסרט לטובת הקרן, ימושכנו ויירשמו אצל רשם המשכונות וירשמו כשעבוד החברה המפיקה לטובת הקרן, ברשם החברות, הכל עפ"י הדין. הרישום יעשה באמצעות עורכי הדין של הקרן, בתמורה הנהוגה באותה עת עבור רישום המשכון ו/או השעבוד.

המפיקה רשאית לפנות לקרן בבקשה למחיקת רישום המשכון באחד משלושת המקרים הבאים:

* המפיקה החזירה לקרן את מלוא השקעתה בהפקת הסרט.
* המפיקה העבירה לבעלות הקרן את מלוא הזכויות הקיימות בסרט ובכל רכיב מרכיביו.
* המפיקה מבקשת להעביר את זכויותיה והתחייבויותיה כלפי הקרן לצד ג' (כולל המשכון והשעבוד הרשומים) וזאת באישור מראש ובכתב של הקרן.
  1. **נספח ט'** - לוח זמנים מפורט של תהליך הפקת הסרט על פי ההגדרה כמפורט **בסעיף 2 (ט') לעיל ("מהלך ההפקה"),** תאריך תחילת הצילומים נקבע ל: **\_\_\_\_\_\_\_\_\_**. לוח הזמנים ייבנה לפי דוגמא בקובץ באתר הקרן.
  2. **נספח י'** - מסמך חתום על ידי במאי/ת הסרט המאשר כי הובאו לידיעתו/ה: תכנית הצילומים המפורטת, מספר ימי הצילום, תקופת העריכה, התקציב המפורט של הסרט וכל מידע אחר הנוגע להפקת הסרט, וכי העמידה בתוכנית הצילומים, מספר ימי הצילום ותקופת העריכה מהווים חלק מהתחייבויות הבמאי/ת כלפי המפיקה בחוזה שבין המפיקה לבמאי/ת (המסמך לפי דוגמא בקובץ באתר הקרן).
  3. **נספח יא**' - מסמך הנחיות של הקרן המצ"ב להסכם בעניין אופן הניהול והרישום בספרי החשבונות של ההפקה ובדבר הדיווחים החשבונאים לקרן חתום על ידי המפיקה.
  4. **נספח יב'** - המפיקה תציג מסמך המפרט את תכנית השיווק וההפצה של הסרט בארץ ובחו"ל. על התוכנית להציג את האסטרטגיה השיווקית ולכלול בין השאר: הגדרת קהלי יעד, ניתוח והערכת סיכויי ההצלחה המסחרית ו/או האומנותית של הסרט. המפיקה תציין בנפרד מיהו קהל היעד של הסרט ומה יש בתסריט שפונה לקהל היעד.
  5. **נספח יג'** – התחייבות בלתי חוזרת של המפיקה לציין ולפרסם בכותרות הפתיחה ובכל פרסום רשמי של הסרט, את השתתפות והשקעת הקרן, משרד התרבות והספורט ומועצת הקולנוע (כולל סמליל כל אחת מהן), בהפקת הסרט, בנוסח המפורט בנספח זה, כפי שיעודכן מעת לעת באתר האינטרנט של הקרן.
  6. **נספח יד'** – מסמך הנחיות של הקרן לסגירת הפקה חתום על ידי המפיקה.
  7. **נספח טו'** – אישור הבנק על בעלות בחשבון בנק נפרד המשויך להפקה.
  8. **נספח טז'** - מסמכים המוכיחים שהוקנו למפיקה באופן בלעדי, מלוא זכויות הקניין הרוחני ובכלל זאת זכויות היוצרים בתסריט להפקתו כסרט, וכן הוקנו למפיקה כל זכויות הבלעדיות מכל בעלי זכויות היוצרים ו/או המבצעים הקשורים בהפקת הסרט, לרבות הפצתו ו/או כל שימוש מסחרי ו/או אחר שיעשה בו וכן **כל הסכם שנחתם בקשר לסרט עם צדדים שלישיים**.

**המפיקה מתחייבת להשלים את הכנת והעברת מלוא הנספחים המפורטים לעיל לבדיקת הקרן, עד לא יאוחר משבועיים לפני מועד תחילת הצילומים.**

**הנספחים והמסמכים המפורטים לעיל מהווים חלק בלתי נפרד מהחוזה ולא ייעשו בהם שינויים כלשהם, מבלי לקבל את הסכמת הקרן מראש ובכתב.**

# התחייבויות והצהרות המפיקה

**המפיקה מתחייבת ומצהירה:**

* 1. כי היא מכירה ומקיימת את כל הוראות הדין הרלוונטיות להסכם זה, לרבות "חוק הקולנוע", תקנות הקולנוע והתנאים להכרה בסרט כסרט ישראלי, חוק זכות יוצרים, תשס"ח-2007, חוק זכויות מבצעים ומשדרים, תשמ"ד-1984, חוק הגנת הפרטיות, תשמ"א-1981, חוק איסור לשון הרע , תשכ"ה-1965 וכן את כל נהלי הקרן, המפורסמים באתר האינטרנט של הקרן, כפי שיעודכנו מעת לעת.
  2. כי היא תהיה אחראית באופן בלעדי לכל טענה ו/או תביעה ו/או נזק שייגרמו כתוצאה מאי מילויו את הוראות הדין הרלוונטיות לעניין.
  3. כי היא הבעלים הבלעדי של כלל זכויות הקניין הרוחני, לרבות זכויות היוצרים, המשדרים והמבצעים בסרט, על כלל רכיביו, לרבות בתסריט, בבימוי, בעריכה, בצילום, במשחק, במוסיקה, בעיבוד, בעיצוב, בתפאורה, בתאורה, באיפור וכיוב' (להלן: "**הזכויות**"), **ותישאר הבעלים הבלעדי בכל אלו** **גם לאחר השלמת הפקת הסרט וכך בכל עת**, עד להשבת מלוא השקעת הקרן, בחזרה לקרן.
  4. כמו כן, מתחייבת המפיקה כי לא קיימות התחייבויות סותרות כלפי צדדים שלישיים בכל הנוגע לבעלותה המלאה והבלעדית בזכויות, או מגבלות ביחס לזכויות מכל בחינה שהיא, כולל בכל הנוגע למניעה שעניינה זכויות יוצרים, מבצעים ומשדרים, ו/או זכויות מוקנות אחרות להפקתו של הסרט ולהשתתפות הקרן בהכנסות וברווחים שיתקבלו בידי המפיקה ו/או בידי מי מטעמה, בין אם מקורם בארץ ובין אם מחו"ל, בין אם מקורם בהקרנת הסרט, בשידורו (טלוויזיה, סטרימינג או כל דרך אחרת) ובין אם מקורם בשימוש, מכירה, השכרה, הפצה, שידור, העמדה לרשות הציבור או העברת הזכויות בסרט, או העברת הזכויות כאמור לעיל (בין בתמורה ובין שלא בתמורה) בכל רכיב מרכיביו, לרבות בתסריט, בבימוי, בעיבוד, בעריכה, בצילום, במשחק, בעיצוב, במוסיקה, בתפאורה, בתאורה, באיפור וכיוב'.
  5. כי אין ולא יהיה ניגוד עניינים בינה ו/או בין קרוביה לבין מי מעובדי הקרן ו/או נושאי המשרה של הקרן.
  6. כי גייסה את הסכום הנוסף הנדרש על פי מבחני התמיכה החלים על הקרן, כפי שיתעדכנו מעת לעת.
  7. המפיקה מתחייבת להציג לקרן את כל הנספחים כמפורט בסעיף 3 למעלה, כשהם ערוכים על פי דרישות הקרן, וזאת לא יאוחר משבועיים לפני תחילת הצילומים. הצגת הנספחים ואישורם על ידי הקרן הינם תנאי למימוש ההסכם.
  8. המפיקה מתחייבת להתחיל בצילומים, בצוות מלא וברצף, במועד הרשום בנספח ט' להסכם זה, ובכל מקרה לא יאוחר מ- 6 חודשים מתאריך כניסת הסכם זה לתוקפו כאמור בסעיף 1 (למעלה). לא התחילה המפיקה בצילומי הסרט כאמור, רשאית הקרן לבטל את ההסכם, לקבל חזרה את מלוא השקעתה בסרט ללא דיחוי ולמפיקה לא תהייה כל תביעה מכל סוג ומין שהוא נגד הקרן.
  9. המפיקה מתחייבת להפיק את הסרט ולהשלימו עד **עותק "אפס"** מוכן ומיועד להקרנה בבתי קולנוע, בהתאם למפורט בנספחים לחוזה זה (**סעיף 3 נספחים א' – טז'**). עותק "אפס" יושלם בהתאם ללוחות הזמנים (נספח ט') לחוזה ובתוך 24 חודשים ממועד החתימה על חוזה זה. חריגה מתקופה זו תהווה הפרה יסודית של החוזה, כמפורט בסעיף 15.ג. להלן.
  10. המפיקה מתחייבת להמציא לקרן כל אינפורמציה כפי שתידרש ע"י הקרן בקשר לכל עניין העולה וגם/או נובע מהפקת הסרט ובמיוחד ומבלי לגרוע מכלליות האמור לעיל המפיקה מתחייבת:

1. בתקופת קדם ההפקה וההכנות, דיווח על התקדמות ההפקה לרבות דיווח על איוש הצוות, השחקנים ואתרי הצילום. הדיווח יעשה במפגש של היוצרים אם מנהלי הקרן במשרדי הקרן בו יוצגו למנהלי הקרן צילומים של המועמדים לשחקנים בסרט ושל אתרי הצילום המרכזיים.
2. בתקופת הצילומים תעביר המפיקה לקרן מידי יום ביומו "דף קריאה יומי" ודו"ח הפקה יומי" כמקובל בענף הקולנוע ולפי הדוגמאות באתר הקרן.
3. להודיע לקרן בכתב על כל אירוע בתהליך ההפקה, שהוא בבחינת שינוי מהותי לעומת התוכניות המקוריות כמפורט בנספחים לחוזה זה. לדוגמא: החלפת שחקן או איש צוות, שינוי בתוכנית הצילומים וכד'.
4. לאפשר לנציגי הקרן להיות נוכחים בכל שלב משלבי ההפקה, וללוות את תהליכי ההפקה של הסרט, ולבדוק כי הפקת הסרט מתבצעת בהתאם לתוכניות שהוצגו בפני הקרן בחתימת חוזה זה וכמפורט בנספחים לחוזה זה.
5. במידה והמפיקה תעלה ל"ענן" חומרים מצולמים של הסרט וחומרים ערוכים תאפשר המפיקה לנציגי הקרן לצפות בחומרים במהלך ההפקה, וזאת על מנת לעמוד על טיבו של החומר ואופי ההפקה.
   1. המפיקה מתחייבת לשאת בכל התשלומים וההוצאות מכל סוג שהוא הכרוכים בהפקת הסרט.
   2. המפיקה מתחייבת לנהל מערכת ספרי חשבונות מבוקרת מיוחדת בכל הקשור לחוזה זה, ונפרדת לחלוטין מנושאים אחרים ומותאמת למתכונת תקציב ההפקה במזומן כמפורט בנספח ב' לחוזה זה ובהתאם להנחיות שבנספח י"א להסכם.
   3. המפיקה מתחייבת להשקיע לאחר השלמת הסרט את מיטב מרצה לפרסומו, להפצתו ו/או למתן רישיון לשימוש בסרט בישראל וברחבי העולם.
   4. המפיקה מתחייבת לפתוח חשבון בנק נפרד ומיוחד על שמו של הסרט נשוא החוזה דנן אשר בו תתנהל הפקת הסרט ואשר ישמש למטרות הפקת הסרט בלבד, ובו יופקדו כל ההשקעות המשמשות למימון ההפקה והוצאות ההפקה. חשבון זה ייקרא: **\_\_\_\_\_\_\_\_\_\_\_\_\_\_\_\_\_\_**, בבנק **\_\_\_\_\_**, סניף **\_\_\_\_**, מ.ח. **\_\_\_\_\_\_\_\_\_\_\_\_\_\_\_\_**.

כל התקבולים, ההכנסות וההוצאות הנובעים מהפקת הסרט או מזכויות המפיקה בסרט או בכל רכיב מרכיביו יעברו אך ורק דרך חשבון זה.

* 1. המפיקה מתחייבת לא לערב הכנסה ו/או הוצאה בגין הסרט האמור עם הכנסות ו/או הוצאות בגין סרט אחר או כל פעילות אחרת שאינה שייכת ישירות לסרט.
  2. המפיקה מתחייבת לנהל מערכת חשבונות כפולה, ממוחשבת, מותאמת לסעיפי התקציב במזומן, הכוללת השוואה לתקציב המזומן, כמפורט בנספח ב'. המערכת תהיה נפרדת מכל פעילות אחרת שאינה קשורה בסרט, מבוקרת ע"י רו"ח ותכלול את כל ההוצאות וההכנסות בגין ההפקה וההפצה, וכן התקבולים שיהיו וגם/או ינבעו כתוצאה מהתקשרויות כמפורט בסעיף 9 להלן.
  3. המפיקה מתחייבת לאפשר לקרן וגם/או לנציגיה המורשים לקבל גיבוי של הנהלת החשבונות ו/או גישה לספרי החשבונות המתייחסים להתקשרויות האמורות ולבקש מאת המפיקה המצאת כל פרטים נוספים וגם/או משלימים וגם/או אחרים שייראו לקרן כדרושים על מנת לקבל תמונה ברורה על מצב החשבונות ועל ההתקשרויות המפורטות בחוזה זה.
  4. המפיקה מתחייבת ומצהירה כי אין ואף לא ייעשה הסכם בין בכתב ובין בע"פ עם המשקיעים וגם/או גורמים אחרים וגם/או עם צד ג' אחר כלשהו, להשבת כספי השקעתם וגם/או כספי השתתפותם בהפקת הסרט וגם/או תשלום אחר, מכל סוג שהוא, שלא מכספי ההכנסות שיתקבלו מהפצת הסרט והכל על פי הסכם זה.
  5. המפיקה מתחייבת כי כל תשלום למשקיעים וגם/או לכל צד ג' אחר שהוא, לרבות ליוצרים ולכל המעורבים בהפקת הסרט, ייעשה אך ורק בהתאם לחוזים שהוצגו לקרן והמצ"ב **כנספחים ד' ה'** ו- **ו'** להסכם זה, ובהתאם לכללי הקרן בנושא החזרי ההשקעה.
  6. המפיקה מתחייבת להשתמש ולשלם מתוך הכספים המיועדים להפקת הסרט לרבות כספי ההשקעה וגם/או כספי השתתפות הקרן כאמור ב**נספח ה'**, אך ורק לצורך הפקת הסרט נשוא חוזה זה, ובהתאם להסכמים והנספחים לחוזה זה.
  7. המפיקה ו/או חברת ההפקה ו/או בעל עניין בהפקה כמוגדר בסעיף 2 יז' לא יקבלו ו/או ירשמו כספים מחשבון ההפקה ו/או ספרי ההפקה, החורגים מהסכומים שנקבעו בסעיפי תקציב ההפקה המתייחסים למפיקה, לחברת ההפקה ו/או לכל בעל עניין בהפקה.
  8. המפיקה מתחייבת ומצהירה כי לא תתקשר בהתקשרות כלשהי, בין בכתב ובין בע"פ עם גורם כלשהו, הסותרת או נוגדת חוזה זה.
  9. המפיקה מתחייבת לעמוד במועדי הצילומים בצוות מלא, בהיקף של **\_\_\_\_\_\_\_\_\_** ימי צילום לפחות, על פי תכנית הצילומים בנספח ג' לחוזה זה. במידה ומספר ימי הצילום יהיה קטן מהאמור לעיל, תופחת השקעת הקרן ב- **40,000** ש"ח לכל יום צילום שהופחת.
  10. המפיקה מצהירה, למען הסר ספק, כי חתמה על חוזה ההפקה דלעיל כשהיא ערבה אישית לכל התחייבויות ההפקה ונוטלת על עצמה באופן אישי לקיים את ההתחייבויות המפורטות בחוזה על נספחיו.

כמו כן **ערבה המפיקה** באופן אישי לקיום ההצהרות וההתחייבויות של **החברה** המפיקה את הסרט, ומצהירה כי אין **למפיקה** זכות לתבוע מן הקרן כספים וזכויות לעצמה, והקרן איננה חייבת לשלם **למפיקה** כספים וזכויות כלשהם.

* 1. **חוזה זה והזכויות על פיו הינם אישיים והמפיקה אינה רשאית למכור או להעביר, בין בתמורה ובין להמחות**, להשכיר, לפרסם, לשעבד ולעשות כל דיספוזיציה אחרת כלשהי בסרט, או בכל רכיב מרכיביו, לרבות בתסריט, בבימוי, בעריכה, בצילום, במשחק, במוסיקה וכיוב' או בכל זכות מהזכויות כהגדרתן בס"ק ג. לעיל, על פי הסכם זה ולרבות ובמיוחד בקשר עם זכויותיה להפקת והפצת הסרט, הקרנתו, שידורו, העמדתו לרשות הציבור בכל מקום וזמן, הכנת יצירה נגזרת ממנו (כגון עיבוד בימתי, עיבוד ספרותי, עיבוד טלויזיוני וכיוב'), וזכויותיה לקבל כספי ההשתתפות וההשקעה בהפקה מאת הקרן, הכל בהתאם להסכם זה ותנאיו, ככל שתהיה זכאית לכך.

צד אחר כלשהו משמעו בין היתר ולרבות: גוף, ארגון, אדם, עוסק, שותפות, תאגיד או יחיד. שינוי בשעורי אחזקת המניות ובבעלי המניות בתאגיד המפיק, או שינוי השותפים בשותפות המפיקה ייחשב כהעברה, המחאה, שעבוד ו/או דיספוזיציה לצד אחר, האסור לפי הסכם זה ומהווה הפרת הסכם.

* 1. **המפיקה מתחייבת להציג ולפרסם את הסרט כ"סרט ישראלי" בכל פרסום רשמי שלו ובכל מקום בו יוצג הסרט בארץ ובעולם, ובכל פרסום של הסרט בארץ או בחו"ל.**
  2. המפיקה מאשרת לקרן להעמיד לרשות הציבור את הסרט לצפייה בתשלום באתר שייבחר ע"י הקרן לשם הצגת הסרט **לצופים במדינת ישראל בלבד**, בתום שנה ממועד יציאת הסרט לבתי הקולנוע או בתום שנה וחצי ממועד סיום ההפקה, לפי המוקדם מבין המועדים. התמורה שתתקבל בקרן בגין ההקרנות תועבר למפיקה על פי הנוהל שיהיה בקרן במועד הדיווח**.**

# השתתפות והשקעת הקרן בהפקת הסרט

בהתבסס על הצהרות המפיקה כמובא בסעיף 4 לעיל, מסכימה הקרן להשתתף ולהשקיע בהוצאות הפקת הסרט את הסכומים הבאים:

* 1. סך של עד 1,500,000 ש"ח בהוצאות ההפקה של הסרט כפי שאלה יבואו לידי ביטוי בעלות ההפקה בפועל.
  2. סך של עד 10% מהשקעת הקרן בהפקה השתתפות הקרן בהוצאות ההפצה של הסרט ושיווקו בארץ ובעולם. ההשקעה האמורה בסעיף קטן זה מותנית בעמידת המפיקה בהתחייבויותיה בהסכם זה וכפופה לאישור הקרן ולנוהלי ההשקעה בהפצת הסרט ושיווקו בארץ ובעולם המתפרסמים מעת לעת באתר הקרן.
  3. השקעת הקרן ואבני דרך להשקעה:

|  |  |  |
| --- | --- | --- |
|  | **מועד התשלום לאחר השלמת הבאים:** | **סכום בש"ח** |
| 0 | שולמו למפיקה טרם חתימת ההסכם בגין השקעה בפיתוח ו/או בעריכת התסריט | 000 |
| 1א | שולמו למפיקה טרם חתימת ההסכם – פעימה ראשונה כנגד התחייבות בלתי חוזרת | 25,000 |
| 1ב | שולמו למפיקה טרם חתימת ההסכם- פעימה שניה - כנגד דו"ח ביצוע של הפעימה הראשונה | 25,000 |
| 2 | בחתימה על ההסכם, 45 ימים לפני תחילת הצילומים, המאוחר מבין המועדים | 200,000 |
| 3 | בסוף יום הצילומים הראשון ובתנאי שיום זה כלול ברצף תכנית הצילומים שאושרה ע"י הקרן מראש ובכתב. | 400,000 |
| 4 | בגמר כל ימי הצילומים בהתאם לתוכנית הצילומים שאושרה ע"י הקרן מראש ובכתב. | 350,000 |
| 5 | בקבלת דו"ח ממוחשב של עלות ההפקה עד למועד סיום הצילומים - כולל שכר עבודה של הצוות הטכני (אפשרי לפני פירוק קופות). **את הדו"ח יש לשלוח עד חודש לאחר סיום הצילומים**. | 150,000 |
| 6 | לאחר צפייה בראף קאט ראשוני ואישורו על ידי נציג הקרן. | 100,000 |
| 7 | לאחר צפייה בגמר עריכת התמונה ואישורה ע"י נציג הקרן. | 100,000 |
| 8 | הוצאת עותק 0 / מאסטר של הסרט הגמור והעברת עותק סופי מוכן להקרנה לקרן | 50,000 |
| 9 | עם קבלת דו"ח מפורט של עלות ההפקה בפועל, מבוקר ע"י רו"ח של ההפקה ואישורו ע"י רו"ח של הקרן כמפורט בסעיף 6 בחוזה, וכן השלמת כל המסמכים והמדיה כפי שמפורטים בנספח המצורף "הנחיות לסגירת הפקה".  **במידה ולא יוגש הדו"ח בתוך 60 ימים מיום הוצאת עותק 0/מאסטר, רשאית הקרן לבטל את יתרת השתתפותה בהפקה**. | 100,000 |
|  | **סה"כ** | **1,500,000** |

1. ביצוע העברת השקעת הקרן למפיקה יעשה בתוך 7 ימים מהשלמת אבן הדרך המצוינת לעיל.
2. התשלומים יעשו בשקלים חדשים.
3. לפני העברת התשלום בסעיפים 1,7,10 לעיל וכתנאי לו, תעביר המפיקה לקרן גיבוי ממוחשב של ספרי הנהלת החשבונות של הסרט.
4. במידה שיוטל על השקעת הקרן מס ערך מוסף או כל מיסוי או היטל אחר, ישולם המס או ההיטל ע"י המפיקה.
5. הקרן לא תעביר את חלקה במימון ההשקעה, אלא אם תוכיח המפיקה לקרן, שכל המשקיעים האחרים שהתחייבו להשקיע בהפקה במזומן, על פי ההסכמים שחתמו עם המפיקה ושאושרו ע"י הקרן, העבירו להפקה את החלק היחסי של ההשקעה עליו התחייבו.
   1. הקרן רשאית לדרוש כי השימוש בסרט, לרבות כל ניצול מסחרי או אחר שלו, וכן אחסון קבצי המחשב של הסרט, וקובצי המיקס ופס הקול יועברו לקרן בכל אחד מהמקרים הבאים:
6. בתום 7 שנים מתאריך יציאת עותק 0, ובמידה והקרן קיבלה החזר שאינו עולה על 20% מגובה השקעתה בסרט ובתנאי שהקרן השקיעה לפחות 50% מתקציב הסרט. במקרים של קופרודוקציה השקעת הקרן היא לפחות 50% מהשקעת המפיק הישראלי.
7. במקרה של פטירת המפיקה, אלא אם הביעו היורשים עניין להמשיך ולטפל בסרט (ואז יחולו עליהם כל התנאים המפורטים בחוזה זה).
8. במקרה של הפסקת פעילותה של המפיקה, מכל סיבה שהיא, לרבות מחמת חדלות פירעון שלה, הליכי פירוק או כינוס נכסים, אלא אם הקרן הסכימה מראש ובכתב להעברת זכויות המפיקה לצד שלישי.
9. בקרות אחד המקרים המפורטים לעיל, המפיקה או מי מטעמה, מתחייבת להעביר לבעלות בלעדית של הקרן את כל אגד הזכויות הכלול בסרט או ברכיב מרכיביו, וכן קבצי המחשב של הסרט, כולל תרגומים, המיקס ופס הקול הבינלאומי.

# דו"ח כספי עם השלמת הפקת הסרט

עם אישור עותק ראשון גמור ומוכן להקרנה בבתי הקולנוע, ולא יאוחר מ-2 חודשים ממועד זה, תמציא המפיקה לקרן מאזן סופי של ההוצאות וההשקעות בהפקה, מבוקרים ומאושרים ע"י רו"ח. למאזן יצורפו:

* 1. נייר עבודה של רואה החשבון (מאזן בוחן + פקודות נוספות) בגיליון אקסל
  2. אישור רו"ח שכל יתרות הזכאים והחייבים אומתו על ידו.
  3. גיבוי של תוכנת הנהח"ש ו/או גישה לספרי הנהח"ש ולקלסרי התיוק של הנהלת החשבונות.
  4. דו"ח כספי מאושר ע"י רו"ח לסיכום ההפקה.

# הנחיות הקרן להפצת הסרט ודיווחים בגין התקשרויות ושימוש בסרט

**יובהר כי הוראות סעיף זה, ביחס להפצה בארץ ובחו"ל יחולו גם במקרים שבהם הקרן לא תתמוך בהפצה (המפיקה תידרש למסור לאישור הקרן מראש את תכנית ההפצה של הסרט בארץ ובחו"ל וכן כל דו"ח אחר שנזכר להלן)**, **וגם על מפיקה שמפיצה את סרטה בעצמה.**

* 1. **הפצה כללי (בארץ ובחו"ל):**

1. כתנאי מקדים (אך לא בלעדי) להשתתפות הקרן בהוצאות הפצה, המפיקה נדרשת לדווח לקרן, מראש ובכתב ביחס לכל התקשרויותיו, בין בע"פ ובין בכתב, בין בארץ ובין מחו"ל, בקשר עם הקרנת הסרט, הפצתו, פרסום, השכרה, שידורו (טלויזיה, סטרימינג או כל דרך אחרת), העמדתו לרשות הציבור, יצירת יצירה נגזרת ו/או שימוש בסרט או ברכיב מרכיביו, לרבות בתסריט, בבימוי, בעריכה, בעיבוד, בעיצוב, בתפאורה, באיפור, בצילום, במשחק, במוסיקה וכיוב', לרבות ביחס לזכויות שימוש בכל אלו, ככל שהוענקו על ידו, ו/או בגין מסחור ו/או בגין ניצול הסרט או כל רכיב מרכיביו, לכל מטרה שהיא וגם/או על כל דיספוזיציה בסרט . **הדיווח לקרן יעשה לפחות 14 יום לפני חתימת החוזה בין המפיקה לבין המפיץ**.
2. לאחר שהמפיקה סיימה את הפקת הסרט ועמדה בכל התחייבויותיה כלפי הקרן עפ"י הסכם זה, ובכפוף לאישור הקרן, הקרן תקצה סכום לצורך השתתפותה בהפצת הסרט. על סכום ההשקעה בהפצה יוחלט על בסיס חוות דעת והמלצות של מנהלי הקרן ו/או יועץ חיצוני במידה והקרן תבחר להיעזר ביועץ חיצוני, וזאת לאחר שייצפו בסרט הגמור, ויאשרו את תכניות השיווק וההפצה שיוכנו על ידי המפיקה. אין באמור בסעיף זה משום התחייבות כלשהי של הקרן להשקיע בהפצת הסרט בארץ ו/או שיווקו והפצתו בחו"ל.
   1. **הפצה בארץ:**
3. הוצאות ההפצה בארץ יהיו בהתאם לתוכנית הפצה ותקציב ההפצה שיוגשו לקרן ויאושרו בכתב על ידה.
4. בסמוך לתום כל חודש בארבעת החודשים הראשונים של ההפצה, תעביר המפיקה לקרן דיווח על מספרי הצופים בבתי הקולנוע. הדיווח יהיה ברמה של ריכוז שבועי המפרט את מספר הצופים בכל הצגה ובכל בית קולנוע בנפרד (להלן: **בורדרו**).
5. בחלוף ארבעה חודשים מתחילת ההפצה (תחילת הפצה, היא במועד הקרנת טרום בכורה או במועד ההקרנה הפומבית הראשונה) או במועד תום ההפצה, המוקדם מבין השניים (להלן: **תקופת ההפצה בבתי הקולנוע**), תעביר המפיקה לקרן דו"ח מצטבר על מספר הצופים במשך התקופה, פירוט לגבי ההכנסות בתקופת ההפצה בבתי הקולנוע ופרוט הוצאות ההפצה בארץ, כולל תדפיסים של כרטסת הנהלת חשבונות בקבצי אקסל ו- PDF שיועברו במייל.
6. הנהח"ש של ההפצה וחשבון הבנק של ההפצה:
7. חלוקת ההכנסות והרווחים בין המשקיעים בסרט, לרבות הקרן, תהייה נתונה לביקורת רו"ח הקרן ו/או נציג מטעם הקרן. הקרן תכין טבלה מפורטת של אופן חלוקת ההכנסות בהתאם להסכמים שחתמה המפיקה עם המשקיעים וקיבלו את אישור הקרן. טבלה זו תצורף כחלק מנספח ה' להסכם זה.
8. המפיקה תעביר לרו"ח הקרן ו/או לנציג הקרן את הדיווחים הבאים:
   * 1. דו"ח הוצאות ההפצה לפי כרטיס הוצאות הפצה בהנהח"ש.
     2. דו"ח על מספרי הצופים בסרט תוך ציון: תאריכי ההקרנה של הסרט, הערים בהן הוקרן הסרט ושמות בתי הקולנוע. כ"כ תעביר המפיקה קובץ "אקסל מרכז" של מספר הצופים והקבצתם לפי הערים ובתי הקולנוע בהם הסרט הוקרן.
     3. דו"ח על ההכנסות מהסרט על פי רישומים בכרטיסי ההכנסות בהנהח"ש של הסרט. הדיווח יעשה בפורמט שלהלן:

|  |  |  |  |  |  |
| --- | --- | --- | --- | --- | --- |
| סוג הפצה /מכירה | מפיץ | גורם רוכש | סכום | עמלה | חלקה של הקרן |
| הקרנות בקולנוע |  |  |  |  |  |
| הקרנת הסרט בערוץ טלוויזיה המשדר באופן פתוח לציבור בישראל (כגון ערוץ 9, 11, 12, 13, 14) בשעות שבין 16:00-24:00 |  |  |  |  |  |
| הקרנת הסרט בערוץ טלוויזיה של משדר רב-ערוצי למנויים, שיש לו לוח שידורים מעבר לספריית תכנים לפי דרישה (כגון הוט ויס) בשעות שבין 16:00-24:00 |  |  |  |  |  |
| VOD (כל פלטפורמת שידור טלוויזיונית הכוללת ספריית תכנים לפי דרישה הזמינה לצפייה בישראל, כגון הוט, יס, פרי TV, נטפליקס, סלקום TV, פרטנר TV וכיוצא בזה) |  |  |  |  |  |
| PPV |  |  |  |  |  |
| הקרנות בחו"ל |  |  |  |  |  |
| שידור טלויזיה בחו"ל |  |  |  |  |  |
| אחר (בהתאם להגדרת הכנסות ולרבות הכנסות מעיבוד בימתי, טלויזיוני או רימייק וכן הכנסות ממסחור) |  |  |  |  |  |

* + 1. המפיקה תגיש את הדוחות המפורטים בסעיף זה פעם בשנה עד לתאריך 1.1 לשנה העוקבת במשך 7 שנים ממועד ההקרנה הפומבית הראשונה של הסרט בישראל .
    2. בתום 7שנים מתאריך סיום ההפקה וללא הגבלת זמן, רשאית המפיקה לפנות לקרן בבקשה לסיים התחייבות דיווח זו. אישרה הקרן את בקשת המפיקה, המפיקה מתחייבת להמשיך ולדווח בכתב על כל ההכנסות, ההוצאות והרווחים כהגדרתם לעיל. דיווח זה יעשה בתוך 60 יום ממועד העסקה.

1. המפיקה היא האחראית כלפי הקרן להעברת כל הדו"חות הנדרשים על פי הסכם זה ועל בדיקת נכונות ודיוק הנתונים הכלולים בהם. ככל שהדו"ח / דו"חות מתקבל/ים אצל הקרן ישירות באמצעות המפיץ, אין בכך כדי לגרוע מהתחייבות זו של המפיקה כלפי הקרן.
   1. **הפצה בחו"ל:**
2. סכום ההשקעה בהפצה בחו"ל יצורף להשקעת הקרן בהפקה ויגדיל את חלקה של הקרן בהכנסות בהתאם.
3. במידה ויופץ הסרט באמצעות מפיץ בחו"ל יהיה המפיץ זכאי לעמלה בשיעור של עד 20% מן ההכנסות בחו"ל. במקרה בו המפיקה בחרה להפיץ את הסרט בעצמה בחו"ל, תהיה המפיקה זכאית לעמלה בשיעור של עד 10% מן ההכנסות בחו"ל. יתרת הסכום תחולק על פי ההוראות בסעיף 9 להלן.
4. במידה והמפיקה תמכור את הסרט בחו"ל ללא עזרת מתווך או מפיץ, תהיה המפיקה זכאית לעמלה בשיעור של עד 20% מההכנסות בגין המכירה. במידה ותמכור המפיקה את הסרט באמצעות מפיץ או סוכן בחו"ל, תהיה זכאית המפיקה לעמלה בשיעור של עד 10% מההכנסות בגין המכירה. יתרת הסכום תחולק על פי ההוראות בסעיף 9 להלן.
5. דיווחים לקרן על הוצאות הפצה והכנסות מהפצה בחו"ל יהיו במועדי הדיווח על הפצה בארץ כאמור לעיל .
   1. **חלקה של הקרן בבעלות בסרט** הינו באופן פרופורציוני להשקעתה בסרט ביחס לתקציב הסרט ויתר המשקיעים, אחוז זה יקבע בטרם היציאה לצילומים ויצורף כנספח להסכם זה.

# כתוביות בעברית לכבדי שמיעה

מובהר ומוסכם בזאת כי תנאי להסכמתה של הקרן להפצתו המסחרית של הסרט בבתי הקולנוע בארץ הינו התחייבות מצד המפיקה לכך שלפחות עותק אחד מעותקי הסרט יכיל כתוביות בעברית עבור כבדי שמיעה וכי הפרסומים לסרט בתקופת ההפצה יכללו מידע אודות מקום ההקרנה של העותק דנן.

# הכנסות וחלוקת ההכנסות והרווחים

* 1. המפיקה אחראית וערבה באופן אישי, לכך שכל ההכנסות והרווחים כהגדרתם לעיל, שיתקבלו בארץ או בחו"ל, בגין שימוש מכל מן וסוג שהוא בסרט, או בכל רכיב מרכיביו לרבות בתסריט, בבימוי, בעריכה, בצילום, במשחק, במוסיקה וכיוב' או בכל זכות מזכויותיו, ולרבות ובמיוחד בקשר עם זכויותיו להפקת והפצת הסרט, הקרנתו בבתי קולנוע או בכל מקום אחר, שידורו, העמדתו לרשות הציבור בכל מקום וזמן, הכנת יצירה נגזרת ממנו (כגון עיבוד בימתי, עיבוד ספרותי, עיבוד טלוויזיוני וכיוב'), יחשבו בכל עת, ללא הגבלת סכומים, זמן או מקום, כהכנסה המיועדת לחלוקה עם הקרן.
  2. **חלקה של הקרן בהכנסות** יהיה לפי טבלת חלוקת ההכנסות, נספח ה' להסכם זה. **חלקם של הקרן והמשקיעים האחרים יקבע סופית לפי עלות ההפקה בפועל וסך התקבולים שהתקבלו בידי המפיקה או מי מטעמה.**
  3. הסכמת הקרן לחלוקת ההכנסות והרווחים כמתואר להלן, תהא מותנית בכך שכל **המשקיעים הפרטיים** בסרט הביעו את הסכמתם בכתב כי התחייבויות הדיפר ישולמו מכספים **ראשונים** שיתקבלו אצל המפיקה בגין שימוש מסחרי בסרט, ובתנאי שעמדה המפיקה בהתחייבויותיה כלפי הקרן עפ"י הסכם זה. לא עמדה המפיקה בהתחייבויותיה יהא חלקה של הקרן בהכנסות וברווחים בשיעור של חלקה היחסי בהשקעה, דהיינו **50%** מכל הכנסה והכנסה שתתקבל ממסחור הסרט כפי שיקבע בנספח כאמור בנספח ה' להסכם.
  4. **חלוקת ההכנסות**:

1. מהכנסות שיתקבלו בידי המפיקה ו/או מי מטעמה כאמור בסעיף 9.א. לעיל, יעשו ההפרשות הבאות לפני החלוקה בין המשקיעים:
   1. מהפצה בארץ - עמלת הפצה בשיעור של עד **20%** מתקבולים .
   2. מהפצה בחו"ל – עמלת הפצה על פי הסכמי ההפצה שחתמה המפיקה עם סוכני ונציגי המכירות בחו"ל. החזר הוצאות הפצה יעשה על פי ההסכמים כאמור.
2. המפיקה אחראית וערבה באופן אישי לכך, כי כל ההכנסות והרווחים כהגדרתם לעיל, יחולקו בין המשקיעים בהפקה וישולמו על ידו לקרן באופן הבא:
   1. **שלב א:** ההכנסות הראשונות לאחר עמלת ההפצה ישמשו לכיסוי הוצאות ההפצה, שקיבלו את אישור הקרן בהסכם ההשקעה בהפצה.
   2. **שלב ב':** כיסוי הדיפרים אשר אושרו מראש על ידי הקרן - כל ההכנסות הראשונות שיתקבלו אצל המפיקה משימוש מסחרי בסרט לאחר עמלת הפצה וכיסוי הוצאות ההפצה יועברו ליוצרים, השחקנים והצוות ששכרם נדחה ונרשם כהתחייבות מותנית (DEFER). הסכום שהתקבל אצל המפיקה יחולק באופן יחסי בין היוצרים השחקנים והצוות על פי גובה הסכום שנדחה על ידי כל יוצר, שחקן או איש צוות.
   3. **שלב ג':** החזרים למשקיעים: הקרן תדחה את קבלת חלקה בהכנסות עד שיכסו המשקיעים הפרטיים את השקעתם בסרט.
   4. **שלב ד':** ההכנסות יתחלקו בין היוצרים, בהתאם לאחוזי הרווח שנקבעו לכל יוצר במסגרת ההסכמים שנחתמו ביניהם ויתר ההכנסות יתחלקו בין המשקיעים הפרטיים הזכאים לרווחים פרי פאסו על פי השקעתם. בשלב זה, הקרן תקבל 30% מחלקה היחסי (באחוזים) בהכנסות הסרט על פי חלקה היחסי בהשקעה ובהתאם לאמור בסעיף 9.ב.הסכמת הקרן לוויתור על 70% מחלקה היחסי בשלב זה כפופה לחלוקה של אותם 70% ליוצרים בהתאם לאחוזי הרווח שנקבעו לכל יוצר במסגרת ההסכמים שנחתמו ביניהם והכל בכפוף לאמור בסעיף 2'(ה)10.
   5. הסכמת הקרן לדחיית תשלום חלקה בהכנסות להם היא זכאית בכל שלב, בהתאם לאמור לעיל, מותנית בכך שהמפיקה עמדה בכל התחייבויותיה כלפי הקרן ובכפוף לכך שההכנסות יחולקו למשקיעים הפרטיים לפי חלקיות השקעתם בהפקה.
   6. **המפיקה תפריד בדיווחיה לקרן בין הוצאות והכנסות בארץ ובחו"ל**. חישוב חלוקת ההכנסות יעשה בנפרד על פי חישוב הוצאות והכנסות בארץ, וחישוב חלוקת ההכנסות מחו"ל על פי חישוב הוצאות והכנסות מחו"ל. תבקש המפיקה לאחד את החישוב בארץ ובחו"ל תעשה זאת באישור הקרן בכתב.
   7. המפיקה תעביר לקרן את חלקה בהכנסות, בתוך 30 יום מיום קבלתם מכל מקור שהוא.
   8. כל התשלומים לקרן יעשו ע"י המפיקה בשקלים חדשים. לגבי הכנסות מחו"ל בשקלים לפי השער היציג של הדולר, במועד התשלום בפועל.

# זכות הקרן לעשיית שימוש בסרט לקידום מטרות הקרן.

הקרן רשאית לעשות שימוש בסרט , ובכל רכיב מרכיביו (לרבות התסריט, הצילום, פס הקול, התרגום וכיוב') לצורכי קידום הקולנוע הישראלי והמפיקה מעניקה לקרן בזאת רישיון בלתי חוזר, ללא תמורה, לעשיית שימוש כאמור בכל אלו, ובכלל זאת להפיץ, להעתיק, להקרין, לשדר, לתרגם, לפרסם, להעמיד לרשות הציבור וכיוב' את הסרט ולעשות בו כל שימוש לפי שיקול דעת הקרן, לרבות למטרות קידום הקרן.

**באחריות** **המפיקה להביא רישיון שימוש זה לקרן, לידיעת המפיץ ו/או יתר המשקיעים וסוכן המכירות בארץ ובחו"ל.**

# עותק לארכיון הישראלי לסרטים

המפיקה מתחייבת להעביר בתוך 30 יום ממועד סיום ההפקה, עותק DCP של הסרט לארכיון הישראלי לסרטים - סינמטק ירושלים. על המפיקה להעביר לקרן אישור הפקדה של העותק כתנאי לקבלת התשלום האחרון עפ"י לוח התשלומים.

# יחסי הצדדים

* 1. מובהר בזאת כי לא נוצרה וגם/או לא תיווצר כל יריבות על פי וגם/או מכוח החוזה הזה בין הקרן ובין הגורמים השונים איתם התקשרה המפיקה בקשר עם הפקתו של הסרט וגם/או מחדל וגם/או התקשרות של המפיקה כלפי צד כלשהו לרבות ומבלי לגרוע מכלליות האמור לעיל, המשתתפים ו/או הלוקחים חלק בהפקתו וגם/או בהפצתו של הסרט.
  2. היחסים בין המפיקה לבין הקרן הם יחסים שבין משקיע לבין יזם, ואין ולא יהיו בין הצדדים ו/או מי מטעמם יחסי עובד מעביד, יחסי סוכנות או יחסי שליחות.
  3. המפיקה אחראית בלעדית לשלם לעובדיה ובגינם את כל התשלומים המתחייבים ו/או הנובעים מקיומם של יחסי עובד - מעביד בהתאם לכל דין, לרבות חוקי העבודה, הסכמים הקיבוציים הרלוונטיים לענף, צווי הרחבה וחוקי המגן.
  4. המפיקה מתחייבת לטפל מיד, באחריותה ועל חשבונה בכל טענה ו/או דרישה ו/או תביעה שיגיעו לקרן ו/או למשרד התרבות ו/או למועצת הקולנוע ו/או למי מטעם הקרן הנובעים על פי הנטען בטענה ו/או בדרישה ו/או בתביעה, במישרין ו/או עקיפין, עם הסרט נשוא הסכם זה, הפקתו וכל שימוש אחר בו או ברכיב מרכיביו.
  5. אחראי בלעדית לשלם ן הם יחסי שבין משקיע לבין יזם, ולא תיווצר ול בתיקון 35 לחוק מימון מפלגוץ.דית ערבית הקולנוע, אם תוגש תביעה כלשהי נגד הקרן הקשורה וגם/או הנובעת מהוצאתו לפועל של חוזה זה ו/או מהסרט ו/או מהפרת זכות של יוצר ו/או מעורב בהפקת הסרט או מהפרת זכות של משקיע ו/או של צד שלישי שהוא במסגרת הסרט, הסרטתו, הפקתו, הפצתו וכיוב', המפיקה מתחייבת לשפות ולפצות את הקרן בגין כל טענה, דרישה או תביעה שתוגש נגדה כאמור, לרבות בגין הוצאות המשפט ושכ"ט עו"ד.

# אחריות

* 1. המפיקה תישא באחריות בלעדית לכל נזק, הפסד, אובדן, חבלה, פגיעה, או תאונה שייגרמו לגופו של כל אדם ו/או לרכושו של כל אדם או גוף (לרבות המפיקה עצמה, עובדיה, שחקניה, משקיעיה, הקרן ו/או מי מטעמה) כתוצאה ממעשה או מחדל מצד המפיקה ו/או מי מטעמה, הנובע, בין במישרין ובין בעקיפין, מהפקת הסרט ו/או בקשר אליו, בין אם נגרם על ידיו ו/או על ידי ספקיו, נותני השירותים לו, שחקניו, עובדיו ו/או שלוחיו וכיוב'.
  2. מוסכם בין הצדדים כי הקרן לא תישא בכל תשלום, הוצאה או נזק מכל סיבה שהיא שייגרמו לגופה או רכושה של המפיקה ו/או מי מטעמה, ו/או לרכוש ההפקה או לגופו או רכושו של כל אדם אחר כתוצאה ישירה או עקיפה מהוצאתו לפועל של הסכם זה.

# ביטוח

מבלי לגרוע מאחריות המפיקה על פי חוזה זה או על פי דין, מתחייבת המפיקה על חשבונה היא לבצע ולקיים את הביטוחים המפורטים בנספח הביטוח ובאישור עריכת ביטוחי המפיקה, המצורפים כ"נספח ז'" וכ"נספח ז'1" להסכם זה (להלן: "ביטוחי המפיקה"), וזאת לפחות 10 ימים לפני תחילת תוקפו של הסכם זה, ולמשך כל תקופת ההסכם וכל עוד קיימת למפיקה חבות על פי דין.

# תנאים עיקריים ויסודיים לחוזה

* 1. המפיקה תבטיח את כל התחייבויותיה לקרן על פי הסכם זה, באמצעות רישום משכון זכויות היוצרים בסרט, וגם/או כל זכות של עשיית שימוש מסחרי בסרט, וגם /או כל זכות אחרת שיש למפיקה בסרט, לטובת הקרן. הקרן תהייה רשאית לממש את המשכון במידה וחוזה זה יופר ע"י המפיקה. הופקע הסרט והזכויות בסרט מידי המפיקה לטובת הקרן, הקרן תשמור ככל שניתן, על זכויותיהם של שאר המשקיעים בסרט כמפורט בהסכמים שחתמה המפיקה עם המשקיעים.
  2. מבלי לפגוע באמור בס"ק א' לעיל, ממחה בזאת המפיקה את כל זכויותיה בסרט, לטובת הקרן עד לגובה השקעתה בסרט, ומתחייבת לחתום על כל מסמך, כפי שיידרש, לצורך רישום המחאת הזכות, בין במשרדי רשם החברות בין במשרדי רשם המשכונות ובין כל גוף אחר.
  3. **סעיפים 3, 4, 5, 6, 7 ו- 9** לחוזה וכל תת סעיף וסעיף להם וכן הפרת התחייבות מהתחייבויות המפיקה לעמידה בלוחות הזמנים כאמור בנספח ט' לחוזה וכן סיום עותק גמור סופי מלא של הסרט בתוך 24 חודשים ממועד החתימה על חוזה זה, הינם סעיפים יסודיים בהסכם והפרתם ע"י המפיקה תהווה הפרה יסודית של ההסכם המזכה את הקרן כי המפיקה תשלם ותשיב לקרן את מלוא השקעת הקרן בסרט, מיד עם דרישת הקרן, וזאת בנוסף לזכויות המוקנות לה בחוזה זה ולתרופות השמורות בחוק.

**בלא לפגוע בכל האמור לעיל, סעיף 3** לחוזה, על תת סעיפיו ונספחיו מהווים תנאי יסודי להסכם. הפרתו, או אם יתברר כי הצהרת המפיקה **בסעיף** **3** לחוזה ביחס לבעלותה בזכויות הקניין הרוחני בסרט או ברכיב מרכיביו, או ביחס ליתר הסעיפים המפורטים בסעיף הנ"ל ונספחיו אינם נכונים, יחשב הדבר להפרה יסודית של החוזה המזכה את הקרן בהשבה מידית של מלוא סכום השקעתה בסרט, בנוסף ליתר זכויותיה הקבועות בחוק ובהסכם, לממש את הבטוחות ולהעמיד את כל סכום השקעתה על פי החוזה, לפירעון מידי.

* 1. המפיקה מצהירה בזאת כי ידוע לה שבמקרה בו תפר את ההסכם בין הפרה יסודית ובין הפרה שאינה יסודית, ולא תתקן את ההפרה עפ"י דרישת הקרן, הרי שבנוסף לתרופות להן זכאית הקרן בין עפ"י חוק ובין עפ"י הסכם זה, הקרן תשקול אם לדון בבקשותיה של המפיקה להשתתפות בהפקת סרט ו/או בכל מסלול אחר שהקרן פועלת בו.

סעיף זה יחול במקרה בו תוגש הבקשה הן ע"י המפיקה וגם/או יחידי המפיקה ו/או כל גוף הקשור עם המפיקה.

# פרסום בדבר השתתפות הקרן

* 1. המפיקה מתחייבת בזאת כי עם השלמתו של הסרט, תצמיד לכותרות הפתיחה בתחילת הסרט "**לוגו דינמי**" של הקרן, של "**המועצה הישראלית לקולנוע**" ושל **משרד התרבות והספורט**. הלוגו יסופק למפיקה ע"י הקרן.
  2. המפיקה מתחייבת כי **במסגרת כותרות הפתיחה** תופיע הכותרת:

**הסרט הופק בהשתתפותה של**

**קרן הקולנוע הישראלי (ע"ר)**

**מיסודו של משרד התרבות והספורט**

**המועצה הישראלית לקולנוע**

או בגרסה אנגלית:

**The film was produced with the support of the**

**Israel Film Fund (R.A.)**

**The Ministry of Culture and Sports**

**The Israel Film Council**

כ"כ ובנוסף לכיתוב בסעיף זה מתחייבת המפיקה להצמיד לוגואים סטטיים (סמלילים) של **"הקרן",** **"משרד התרבות והספורט" ו"המועצה הישראלית לקולנוע",** כשהם מסודרים זה לצד זה, בסיום הרולר הסופי של כותרות הסרט.

* 1. לכל סרט ששפתו המדוברת הינה עברית, הכותרות המופיעות בתחילת הסרט ובסיומו יהיו בשפה העברית.
  2. המפיקה מתחייבת כי בכל פרסומי הסרט השונים כמו: מודעות בעיתונים, פרסום, פוסטר, דף קטלוגי, דף פרסום וכדומה, יופיע שמה של הקרן באופן הבא: **קרן הקולנוע הישראלי ע"ר וכן הלוגו של הקרן** בפרסומים רשמיים של הסרט, מיקום הלוגו וגודלו ייקבע כמקובל ובגודל זהה ללוגואים האחרים וכפונקציה של היקף השקעת הקרן ביחס ליתר המשקיעים. כן יופיעו הלוגואים ו/או כיתוב של משרד התרבות ומועצה הישראלית לקולנוע כאמור לעיל.
  3. בפרסומים השונים יהיה גודלו של לוגו הקרן והכיתוב המתייחס לקרן, למועצה הישראלית לקולנוע ולמשרד התרבות על פי ההנחיות ב**נספח יג'**.

# ויתור או השתק

לא יראו בשום מעשה או מחדל של הקרן ויתור על זכויותיה או השתק, אלא אם כן נעשה הוויתור ע"י הקרן בכתב.

# כתובות והודעות

* 1. כתובות הצדדים לצורך חוזה זה הן כדלקמן:

**הקרן**: שד' יהודית 12, ת"א.

**המפיקה**: \_\_\_\_\_\_\_\_\_\_\_\_\_\_\_\_\_\_.

כל הודעה שתשלח ע"י צד למשנהו לפי כתובתו כאמור לעיל, תחשב שנמסרה:

\* אם נמסרה ביד - בעת מסירתה.

\* אם נשלחה במייל ונתקבל אישור קבלה.

\* אם נשלחה בדואר רשום - בתום 72 שעות מעת משלוחה בדואר כאמור.

# כותרות השוליים ונספחים

* 1. כותרות השוליים של חוזה זה הן לצורך הנוחות בלבד.
  2. הנספחים לחוזה זה מהווים חלק בלתי נפרד ממנו.

# שונות

המפיקה מתחייבת להעביר לקרן ללא תשלום את הפריטים ברשימה שלהלן:

1. עותק אחד של התסריט הסופי כולל תיקונים שנעשו בעת הצילומים במידה ונעשו בכתב.
2. קובץ דיגיטל של הסרט הסופי (תמונה ופס קול) בפורמט pro-ress וקובץ בפורמט MP4.
3. קובצי תרגום /"כותרות" (subtitles) בעברית וקובץ "כותרות" (subtitles) באנגלית. במידה והסרט תורגם לשפות נוספות תעביר המפיקה קבצי תרגום של השפות הנוספות. הקבצים יועברו בפורמט SRT.
4. רשימת שמות השחקנים ואנשי מפתח בצוות ההפקה בעברית ובאנגלית, לרבות צוות הפוסט.
5. התקצירים של הסרט בעברית ובאגלית (עד 300 מילים לתקציר).
6. לינק להורדת תמונות סטילס באיכות גבוהה מהסרט ככל שקיימות.
7. 5 עותקים של הפוסטר בעברית ו- 5 עותקים של הפוסטר באנגלית. וקובץ JPG של הפוסטרים באיכות גבוהה, -
8. דיסק של חומר פרסומיEPK (Electronic Press Kit) של הסרט.
9. שני תקליטורי CD עם פס הקול של הסרט (במידה ויש תקליטור).
10. העתק של "מייקינג-אוף" ו/או טריילר ו/או קטע ערוך לצרכי פרסום, ו/או תשדיר של הסרט, אחד מכל אלה בפורמט של קבצי מחשב.

**ולראיה באו הצדדים על החתום במקום ובתאריך הנקובים בראש החוזה:**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

**חברת הפקה מפיקה קרן הקולנוע הישראלי**

**נספח ה' – טופס גורם מממן**

**Form for a film sponsor**

The name of the film: \_\_\_\_\_\_\_\_\_\_\_

• The film will be produced with the support of the Israel Film Fund (RA) founded by the Ministry of Culture and financed from the budget of the Ministry of Culture and Sports, State of Israel.

Name of producer: \_\_\_\_\_\_\_\_\_\_\_\_\_\_ Name of director: \_\_\_\_\_\_\_\_\_\_\_\_\_\_\_\_\_\_\_

Name of the financing entity:\_\_\_\_\_\_\_\_\_\_\_\_\_\_\_ Funding amount \_\_\_\_\_\_\_\_\_\_\_\_\_:

Fund transfer date: \_\_\_\_\_\_\_\_\_\_\_\_\_\_\_\_

I, the sponsoring entity (individual / company / association) \_\_\_\_\_\_\_\_\_\_\_\_\_\_\_\_\_, ID No. / R.A. No. / Company No.\_\_\_\_\_\_\_\_\_\_\_\_\_\_\_\_\_ confirm the following:

1. I undertake to invest in the film the full amount specified above.
2. I am aware of the investment agreement between the producer and the Israel Film Fund, as well as all the producer's obligations deriving from this agreement.

Signature of the sponsor: \_\_\_\_\_\_\_\_\_\_\_\_\_\_\_\_\_\_\_ Date: \_\_\_\_\_\_\_\_\_\_\_\_\_\_\_\_\_

**טופס גורם מממן/ משקיע בסרט**

שם הסרט: \_\_\_\_\_\_\_\_\_\_\_\_\_\_

הסרט יופק בהשתתפות קרן הקולנוע הישראלי (ע"ר) מיסודו של משרד התרבות וממומן מתקציב משרד התרבות והספורט, מדינת ישראל.

שם מפיקה: \_\_\_\_\_\_\_\_\_\_\_\_\_\_ שם במאי/ת: \_\_\_\_\_\_\_\_\_\_\_\_\_\_

שם הגורם המממן:\_\_\_\_\_\_\_\_\_\_\_\_\_\_\_ סכום המימון : \_\_\_\_\_\_\_\_\_\_\_\_\_\_\_\_

מועד העברת המימון : \_\_\_\_\_\_\_\_\_\_\_\_\_\_\_\_

אני הח"מ הגורם המממן (אדם פרטי / חברה / עמותה) \_\_\_\_\_\_\_\_\_\_\_\_\_\_\_\_\_ , מס' ת.ז. / ח.פ./ ע"ר \_\_\_\_\_\_\_\_\_\_\_\_\_, מאשר/ת את האמור להלן:

אני מתחייב/ת להשקיע בסרט את מלוא הסכום המפורט לעיל.

הסכם ההשקעה שבין המפיקה לבין קרן הקולנוע הישראלי (ע"ר) וכל התחייבויות המפיקה מכוחו, מוכרים וידועים לי.

חתימת הגורם המממן: \_\_\_\_\_\_\_\_\_\_\_\_\_\_\_\_\_\_\_

**נספח ז' – הוראות ביטוחי המפיקה**

1. המפיקה תישא באחריות הבלעדית לכל נזק שייגרם לגוף ו/או רכוש, הפסד, הוצאה או אבדן, בין ישירים ובין עקיפים, שייגרם לה ו/או למי מטעמה ו/או לקרן ו/או למי מטעמה ו/או לכל צד שלישי שהוא, לרבות לכל עובדי המפיקה וכל ספקי וקבלני משנה מטעמה, כתוצאה ישירה או עקיפה ממעשה ו/או מחדל של המפיקה, עובדיה, קבלני המשנה המועסקים על ידה, ו/או כל גורם אחר מטעמה, בקשר להפקה ועל פי הסכם זה.
2. המפיקה תשפה את הקרן ו/או מי מטעמה בגין כל נזק ישיר ו/או עקיף, הפסד, אובדן, חיוב ו/או הוצאות שיגרמו לה בעטיה של המפיקה או מי מטעמה, וכן בגין כל תשלום לרבות דמי נזק ו/או פיצוי אשר הקרן תשלם או שתחויב לשלם, ובגין כל תביעה או דרישה מכל עילה שהיא, אם תוגש נגד הקרן בקשר עם אובדן ו/או נזק שבאחריות המפיקה על פי הסכם זה ו/או על פי דין, וזאת מיד עם דרישתה הראשונה של הקרן לעשות כן.
3. במשך כל תקופת ההסכם, המפיקה תערוך ותחזיק בתוקף את הביטוחים המפורטים בנספח ז'1 (להלן: "אישור קיום ביטוחים"), בתנאי פוליסה שלא יפחתו מנוסח "ביט" או נוסח אחר המקביל לו.
4. ללא צורך בדרישה מצד הקרן, מתחייבת המפיקה להציג בפני הקרן, 10 ימים לפני תחילת תוקפו של הסכם זה, את אישור קיום הביטוחים, כשהוא חתום בידי מבטחיו. לפני תום תקופת הביטוח, תמציא המפיקה אישור קיום ביטוחים מעודכן בגין הארכת תוקף ביטוחי המפיקה לתקופת ביטוח נוספת, כל עוד ההפקה ו/או הסכם זה בתוקף, וכל עוד קיימת לה אחריות על פי דין. הקרן תהיה רשאית למנוע את ההתקשרות נשוא הסכם זה, כל עוד לא הומצא אישור קיום הביטוחים במועד.
5. הוראות כלליות שיחולו על כל ביטוחי המפיקה:
   1. המפיקה מצהירה ומתחייבת בזאת, כי תערוך ביטוח "כל הסיכונים" המבטח הוצאות שהוצאו לצורך הפקה מחדש של חומרי גלם ותוצרים, עקב אבדן ו/או נזק לחומרי הגלם והתוצרים בקשר להפקה במלוא ערכם.
   2. המפיקה מצהירה ומתחייבת בזאת, כי הביטוח יכלול כיסוי הוצאות שירדו לטמיון, לרבות התחייבויות עתידיות אשר לא ניתן היה להימנע מהן ו/או הוצאות הפקה נוספות נדרשות בשל עיכוב, הפרעה, השבתה של ההפקה כתוצאה ממחלה, פגיעה או מוות של מי מאנשי ההפקה ו/או אנשי המפתח ו/או ה CAST, כמפורט בהסכם.
   3. הביטוחים הינם ראשוניים וקודמים לכל ביטוח שנערך על ידי הקרן ו/או הבאים מטעמה ו/או כל מי שהקרן התחייבה בכתב קודם למקרה ביטוח כי הביטוחים יהיו ראשונים לגביו.
   4. ויתור על זכות השיבוב כלפי הקרן ו/או הבאים מטעמה ו/או כל מי שהקרן התחייבה לוותר על זכות התחלוף כלפיו, אולם הוויתור לא יחול לטובת מי שגרם לנזק בזדון.
   5. ככל וקיים בפוליסה חריג רשלנות רבתי, על המפיקה לוודא כי חריג כאמור יימחק, אולם מובהר כי אין באמור כדי לגרוע מחובות המבוטח ו/או זכויות המבטח על פי דין.
   6. המפיקה לבדה תישא בפרמיות, בהשתתפויות העצמיות ובכל עלות אחרת הקשורה לביטוחים הנ"ל.
   7. מוצהר ומוסכם כי ככל והמפיקה אינה מעסיקה עובדים ו/או קבלני משנה ו/או גורם כלשהו אחר אשר המפיקה נושאת בחובות מעביד כלפיו, רשאית שלא לערוך ביטוח חבות מעבידים כמפורט בנספח ז'1.
6. מובהר כי דרישות הביטוח (לרבות גבולות האחריות ותנאי הכיסוי) המפורטות בנספח זה ובנספח ז'1, הינן בגדר דרישות מזעריות המוטלות על המפיקה. המפיקה מצהירה, כי תהיה מנועה מלהעלות כל טענה ו/או דרישה כלפי הקרן והבאים מטעמה בכל הקשור לנ"ל. מובהר, כי המפיקה מתחייבת לאמוד את חשיפותיה ולערוך על חשבונה כל ביטוח נוסף ו/או משלים לכיסוי רכושה וחבותה על פי הסכם זה ועל פי דין.
7. המפיקה מצהירה בשמה ובשם הבאים מטעמה, לרבות קבלני משנה וצדדים שלישיים הפועלים מטעמה, כי לא תהיה להם כל טענה ו/או דרישה ו/או תביעה כנגד הקרן ו/או מי מטעמה ו/או כנגד מי שהקרן התחייבה לפטור כלפיו טרם קרות מקרה ביטוח, בגין נזק שהוא זכאי לשיפוי בגינו על פי הביטוחים שייערכו על ידו, או שהיה זכאי לשיפוי בגינו (אלמלא ההשתתפות העצמית הנקובה בפוליסה), או בגין כל נזק שנגרם לרכוש וציוד שבבעלות ו/או באחריות ו/או בחזקת המפיקה והבאים מטעמה בקשר להפקה, וכן בגין כל נזק ו/או אובדן תוצאתי, והיא פוטרת בזאת את הקרן וכל הבאים מטעמה, מכל אחריות לנזק כאמור. האמור לעיל לא יחול לטובת אדם שגרם לנזק בכוונת זדון.
8. במקרה שבו המפיקה מתקשרת עם קבלני משנה או צדדים שלישיים, תדאג המפיקה לכך שהסכמי ההתקשרות עמם יכללו הוראות מקבילות להוראות נספח זה בשינויים המחויבים בהתאם לאופי והיקף ההתקשרות עמם.
9. מובהר ומוסכם בזאת כי המפיקה נושאת באחריות בלעדית כלפי הקרן בגין כל נזק ו/או אבדן ו/או הפסד שייגרם עקב מעשי ו/או מחדלי קבלני המשנה וצדדים שלישיים מטעם המפיקה בקשר להסכם זה ולהפקה, והמפיקה תשפה ותפצה את הקרן בגין כל נזק, אבדן והפסד שייגרם עקב מעשי ו/או מחדלי קבלני המשנה וצדדיים שלישיים כאמור, בין אם נזק, אבדן והפסד כאמור מכוסים במי מהפוליסות שהתחייבה המפיקה לערוך ובין אם לאו.
10. מובהר כי המפיקה לבדה תישא בפרמיות הביטוח, בהשתתפות העצמית ובכל עלות אחרת הקשורה לביטוחים הנ"ל.

**\_\_\_\_\_\_\_\_\_\_\_\_\_\_\_\_\_\_\_\_\_\_  
חתימת המפיקה**

תאריך: \_\_\_\_\_\_\_\_\_\_\_\_

**נספח ח' הסכם שעבוד ומשכון**

שנערך ונחתם ב\_\_\_\_\_\_\_\_\_\_\_ ביום \_\_\_\_\_\_\_\_\_\_\_

**ב י ן** **קרן הקולנוע הישראלי (ע"ר)** **שמספרה 58-015-103-3**

מיסודם של משרד החינוך והתרבות ומשרד המסחר והתעשיה

משדרות יהודית 12 תל אביב, 6701614

(להלן: "**הקרן**" או "**הנושה**")

**מצד אחד**

**ל ב י ן** **\_\_\_\_\_\_\_\_\_\_\_\_**, ח.פ. שמספרה **\_\_\_\_\_\_\_\_\_**

**ל ב י ן** **\_\_\_\_\_\_\_\_\_\_\_\_**, ח.פ. שמספרה **\_\_\_\_\_\_\_\_\_**

**ל ב י ן** **\_\_\_\_\_\_\_\_\_\_\_\_**, ת.ז. שמספרו **\_\_\_\_\_\_\_\_\_\_**

**ל ב י ן** **\_\_\_\_\_\_\_\_\_\_\_\_**, ת.ז. שמספרו **\_\_\_\_\_\_\_\_\_\_**

(להלן: "**החברה**" או "**המשעבד**"/"**הממשכן**")

**מצד שני**

**הואיל** והמשעבד התחייב כלפי הנושה בחוב/ערבות/התחייבות (להלן: "**החוב**"), על פי הסכם ההפקה מיום \_\_\_\_\_\_\_\_\_\_ (להלן: "**הסכם ההפקה**");

**והואיל** והמשעבד מעוניין ליתן לנושה בטוחה לביצוע החיוב ע"י מתן שעבוד;

**אי לכך הוסכם בין הצדדים כדלקמן**

1. המשעבד משעבד בזה לזכות הנושה וחליפיו בשעבוד ומשכון **מדרגה ראשונה** את כל הרכוש המפורט בהודעת השעבוד הרצופה כנספח א' לשטר זה ומהווה חלק בלתי נפרד ממנו (להלן: "**הרכוש המשועבד**" או "**השעבוד**").

2. השעבוד ניתן לנושה כבטוחה לקיום החיוב שהינו **בלתי מוגבל בסכום או בזמן** ולכל חיוב נוסף הקיים בעת חתימת שעבוד זה, או שייווצר בעתיד (להלן: "**החוב**").

3. המשעבד מתחייב בזה:

1. השעבוד לטובת הקרן יהיה **בלתי מוגבל בסכום ובלתי מוגבל בזמן** והשעבוד ירשם ויחול בכל עת על כלל זכויות החברה ו/או מי מטעמה, בסרט "**\_\_\_\_\_\_\_\_\_\_\_\_\_\_\_\_\_\_\_**".

ב. אם החברה ו/או מי מטעמה יפרו את התחייבויותיהם כלפי הקרן על פי הסכם ההפקה, והקרן תבחר לממש את השעבוד על הסרט בכל דרך חוקית שתמצא הקרן לנכון ועל פי תנאי הסכם ההפקה, הרי החברה לא תוכל להתנגד למימוש השעבוד של הקרן.

הקרן תהא הנושה המובטח הראשון בדין קדימה ביחס למלוא הזכויות בסרט ולרבות ביחס לכל תמורה שתתקבל מן הסרט, וזאת עד למילוי כל התחייבויות החברה על פי הסכם ההפקה.

ג. החברה לא תפעל בין במעשה ובין במחדל, כדי לפגוע בזכויות הקרן על פי הסכם ההפקה ושטר השעבוד וכן לא תגרום למפיק החברה, בין במעשה ובין במחדל להפר את התחייבויותיה של החברה כלפי הקרן על פי הסכם ההפקה.

ד. החברה תפצה את הקרן בגין כל נזק שיגרם לקרן עקב הפרת התחייבויותיה המפורטות לעיל.

ה. הבעלות בסרט ובתסריט ולרבות בכל הזכויות הכרוכות והקשורות בהפקתו, תהא לחברה בלבד.

ו. לשמור ולהשתמש בשעבוד כדרך בעלים, לתקן מיד על חשבונו כל פגם עם נזק, בין שהפגם, או הנזק נתהווה במעשה או במחדל באחריותו או באחריותם של אחרים.

ז. לא להרשות לשום אדם או צד אחר ולא להביא לידי כך שאדם או צד אחר יעקל את השעבוד או חלק ממנו. אם יקרה מקרה של פגיעה בשלמות השעבוד או בבעלותו, כאמור לעיל, מתחייב המשעבד להודיע על כך לקרן בכתב, תוך לא יאוחר מ- 24 שעות.

ח. להחזיק את הרכוש המשועבד בחזקתו, ברשותו, בשליטתו ובבעלותו ולא להעבירו או חלק ממנו למקום אחר, בלי הסכמה בכתב מצד הנושה.

ט. לא למכור, למשכן, לשעבד, להשכיר ולא להתחייב למסור את החזקה או השימוש בשעבוד באיזה אופן שהוא ולכל זמן או כל זכות בקשר אליו לאחר, בלי הסכמה בכתב מאת הנושה.

י. לבטח את השעבוד נגד כל נזק, בין שהוא מידי שמיים ובין שהוא מידי אדם וכן נגד כל תביעה של צד שלישי בחברת ביטוח בסכום של לא פחות מסכום החוב למשך כל זמן קיום השעבוד ולרשום את הפוליסה לזכות הנושה.

יא. לשלם בדייקנות את הפרמיות והתשלומים האחרים ואם עקב אי תשלום על ידו תשלם הנושה את הפרמיות והתשלומים הנ"ל, חייב המשעבד להחזירם מיד למלווה והתשלומים האלה שנעשו ע"י הנושה, יהיו אף הם מבוטחים ע"י השעבוד, ככל יתר הוצאות הנושה, כאמור בסעיף להלן.

4. על מנת להבטיח את זכויות הנושה על פי שטר שעבוד זה, המשעבד מסכים בזה שהשעבוד יירשם על חשבונו של המשעבד, אצל רשם החברות ו/או בלשכת רישום המשכונות המתאימה. לשם ביצוע הרישום האמור, מתחייב בזה המשעבד לחתום על הודעת רישום שעבוד ותצהיר המאמת את הפרטים הנקובים בהודעת השעבוד וכן על כל מסמך אחר שהנושה תקבע שיהיה נחוץ, בקשר לשטר שעבוד זה ולרישומו.

5. מוסכם בזה, כי הנושה אינה אחראית לכל תביעה שתוגש כנגד החברה, או לכל הפסד ו/או הוצאה ו/או קנס שיוטלו בקשר עם הסרט ו/או עם השעבוד ו/או עם משכון. כל הוצאה ו/או הפסד ו/או קנס כנ"ל ישולמו ע"י המשעבד והוא יהיה האחראי לכל התביעות שתוגשנה בקשר עם הסרט ו/או המשכון הנ"ל.

6. אם עקב פגיעה נזק שיגרם לשעבוד יגיעו למשעבד פיצויים מאת האחראי לגרימת הנזק לשעבוד, יהיו הפיצויים הללו כלולים בשעבוד, והמשעבד חייב לאחוז מיד באמצעים כדי לגבות את הפיצויים האלה, על מנת להעבירם לנושה ע"ח סילוק המגיע.

7. בכל אחד מהמקרים הבאים יחול פירעון כל החוב, והמשעבד חייב לשלם לקרן את מלוא הכספים שהשקיעה בהפקה לאלתר:

א. לא נקבע מועד קבוע לפירעון החוב, יעמוד החוב לפירעון לפי דרישה ראשונה.

ב. היה פירעון החוב מחולק לתשלומים, אם לא יפרע המשעבד תשלום כל שהוא במלואו ו/או במועדו, יעמוד כל החוב לפירעון.

ג. אם המשעבד ישאיל, ישכיר, ישעבד, יתחייב, למסור החזקה ו/או השימוש בשעבוד בלי לקבל את הסכמתה בכתב על כך של הנושה או אם יוטל עיקול על השעבוד.

ד. אם יתמנה מפרק, מקבל נכסים, גובה הכנסות על המשעבד או אם יוטל עיקול על רכושו של המשעבד.

ה. אם יופסקו עבודות היצור, פעילותו, או עסקיו של המשעבד.

ו. במקרה של כל נזק שייגרם לשעבוד והוא אינו ניתן לתקון מיידי, ועל ידי כך יפגע ערכו של השעבוד כביטחון לחוב לפי שיוקל דעתה של הנושה וכן אם תראה הנושה נטיה לירידת ערך השעבוד באופן העלול לפגוע בביטחון גביית החוב.

ז. במקרה שבו יפר המשעבד את הסכם ההפקה בין הנושה למשעבד, או אם יתברר כי הצהרות המשעבד בהסכם ההפקה אינן נכונות, או אם יפר המשעבד את התחייבויותיו הקבועות והמפורטות בהסכם ההפקה בינו ובין הנושה.

8. כל הסכומים שייגבו על ידי הנושה ממימוש שטר שעבוד זה, ישמשו:

א. לסילוק החוב והריבית.

ב. לסילוק ההוצאות הנגרמות כתוצאה ממימוש שטר שעבוד זה ע"י הנושה, בכלל זה שכ"ט עו"ד.

9. אין במתן שעבוד זה כדי לגרוע בזכות הנושה לגבות את הסכומים המובטחים שלא על ידי מימוש זכויותיה על פי שטר שעבוד זה, ואין במימוש זכויות הנושה על פי שטר שעבוד זה כדי לגרוע מזכות הנושה לגבות מאת המשעבד את יתרת ההלוואה וההוצאות שלא סולקו במימוש זכויותיה, על פי שטר שעבוד זה.

10. במקרה שהחוב או חלק ממנו יעמוד לפירעון בהתאם לאמור בסעיף 7 לעיל – על המשעבד לשלם לנושה את המגיע, תוך 24 שעות מעת קבלת הודעה בכתב על כך מאת הנושה, ואם לא יסולק החוב במועד הקבוע הזה, תהיה הנושה זכאית לבטל מיד, ע"י הודעה בכתב, את שטר השעבוד הזה ולקבל את השעבוד, מבלי צורך לאחוז באמצעים משפטיים כלשהם ומבלי לקבל את הסכמת המשעבד לכך ולשם כך תהיה הנושה רשאית להעביר המשכון לחזקתה, לשימושה ולרשותה בכל אמצעי שהוא.

כמו כן, תהיה הנושה רשאית לנקוט בכל האמצעים האחרים שתימצא לנכון כדי לגבות את החוב ואת יתר הסכומים המגיעים לה מהמשעבד על פי שטר משכון זה ולממש את כל זכויותיה לפי שטר משכון זה.

11. הגיע המועד לתשלום החוב והמשעבד לא שילם את מלוא הסכום המגיע ממנו, תהיה רשאית הנושה למכור את השעבוד במכירה פומבית או פרטית מחוץ לכותלי בית המשפט, בכל דרך ואופן שתימצא לנכון ובמחיר הטוב ביותר שאפשר יהיה להשיג בנסיבות המקרה.

12. שתיקת הנושה במקרה של פיגור בתשלום או הפרה אחרת של תנאי שטר השעבוד הזה או תנאי הסכם ההפקה, מצד המשעבד, אינן גורעות במאומה מזכויות הנושה.

13. הנושה רשאית להעביר את זכויותיה לפי שטר זה לפני זמני הפירעון הקבועים או אחריהם, מבלי צורך לקבל את הסכמת המשעבד.

14. כל ההוצאות הכרוכות בעריכת שטר זה, מתן הביטחונות ומימושם וכל ההוצאות האחרות הכרוכות ביצירתו של החוב וגבייתו - תחולנה על המשעבד. הוצאות אלה כוללות גם אגרת משפט, שליחות ושכ"ט עו"ד, שעל הנושה יהיה לשלם מידי פעם בפעם לעו"ד, בהתאם למוסכם ביניהם.

15. תשלום חלק מן החוב ע"י המשעבד אינו משחרר את המשעבד, וכל תנאי כתב משכון זה ימשיכו לגבי יתרת החוב המגיעה.

16. המשעבד מוותר על הצורך במשלוח התראות במקרה שהדבר נדרש על פי החוק.

17. כל הודעה או התראה שתשלח במכתב רשום לפי כתובת המשעבד דלעיל, תחשב כאילו נמסרה כעבור 72 שעות מיום שמסרוה לדואר הרשום ותשמש הוכחה שההודעה נשלחה ונתקבלה ע"י המשעבד כחוק.

18. שעבוד זכויותיה של החברה ו/או של מי מטעמה, משמעו כי בעת מימוש שטר שעבוד זה, תהא לקרן זכות קדימה בקבלת כספים מכספי מימוש השעבוד.

19. יחידי המשעבד יהיו אחראים על פי שטר שעבוד זה, ביחד ולחוד.

**ולראיה באו הצדדים על החתום באמצעות מורשי החתימה מטעמם**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**הקרן**" או "**הנושה**" **"החברה**" או "**המשעבד"**

**נספח יא' - ניהול ספרי חשבונות ומועדי דיווח לקרן**

1. ספרי ההפקה ינוהלו בשיטה ממוחשבת ובתוכנת חשבשבת.

2. ההפקה תפעל אך ורק בחשבון בנק אחד שיפתח לצורך ההפקה.

3. תקציב ההפקה שאושר על ידי הקרן ייקלט לתוכנת החשבשבת.

4. רישום בספרי ההפקה יהיה באופן הבא:

* 1. אינדקס החשבונות יכלול סעיפי הוצאה זהים לסעיפי התקציב המוגש לקרן.
  2. באינדקס החשבונות יהיה כרטיס נפרד לכל ספק ו/או עובד בהפקה.
  3. רישום הוצאה יהיה מול כרטיס הספק או כרטיס חו"ז ולא מול כרטיס הבנק.
  4. רישום הוצאה יכלול תיאור קצר של מהות ההוצאה ורישום מס' אסמכתא (מס’ חשבונית ו/או מס' צ'ק).
  5. הרישומים בספרי הנהח"ש יכללו אך ורק התחייבויות מוחלטות. התחייבויות על תנאי והשקעות שלא במזומן, יוצגו ויירשמו בנפרד, ולא ע"י רישום בספרי הנהח"ש.

5. תיוק המסמכים יהיה "במנות" ממוספרות לפי הרישום בפקודות היומן

6. מסמכים הנוגעים להפקה (חשבוניות, הסכמים וכו') ירשמו להפקה ויכללו את שם הסרט. מיון המסמכים ייעשה ע"י המפיקה בהתאם לסעיפי התקציב. חשבוניות שהוצאו להפקה עפ"י תעודות משלוח, יש להצמיד את תעודות המשלוח המפורטות.

7. מפיקים או גורמים הקשורים להפקה (בעלי ענין) לא יוציאו חשבוניות להפקה ללא אישור הקרן ולא יימשכו כספים מחשבון הבנק של ההפקה מעבר למאושר בתקציב ההפקה ללא אישור הקרן מראש ובכתב.

המפיקה או בעלי ענין אינם רשאים להשיב לעצמם או לבעל ענין בהפקה כספים ששולמו על ידו, נרשמו בספרי ההפקה, החורגים מעבר לתקציב שאושר על ידי הקרן. המפיקה תהיה רשאית להשיב לעצמה כספים אלא רק בתום ההפקה במידה וסעיף "בלתי צפוי" של התקציב לא נוצל.

8. הוצאות במסגרת קופה קטנה יאספו למעטפות המיועדות לכך וינוהלו באופן הבא:

1. כל מעטפה לא תכיל יותר מ- 30 חשבוניות/קבלות.
2. על כל חשבונית יירשם מי קיבל החזר ההוצאה ולאיזו מטרה בוצעה ההוצאה. דוגמה: חשבונית המשמשת להחזר הוצאות כלכלה/כיבוד, יירשם מי הוציא את ההוצאה ובמקרה של הוצאה מעל 100 ש"ח לאיזו מטרה.
3. קבלות דלק שיאושרו, יהיו אך ורק קבלות ממוחשבות. על כל קבלה יירשם מי קיבל את החזר ההוצאה והרכב שתודלק.
4. על כל חשבונית אחרת יפורט מה נרכש.
5. כל מעטפה תכיל דף ריכוז של חשבוניות/קבלות. בדף הריכוז תרשם מהות ההוצאה והקבלות ימוספרו בסדר שעל דף הריכוז לנוחיות הזיהוי. על כל מעטפה יירשם שם המגיש.

9. מערכת הנהלת החשבונות הממוחשבת תהייה מסוגלת להפיק את הדו"חות הבאים (בשני מטבעות שקלים ודולרים):

1. מאזן בוחן
2. דו"ח ניצול תקציב.
3. רשימת תנועות (פקודות יומן).
4. כרטסת מלאה.

10. דיווחים לקרן במהלך ההפקה יהיו באופן הבא:

1. לקראת חתימת ההסכם – גיבוי של הנהח"ש במייל.
2. לפני כל העברת השקעה של הקרן למפיקה - גיבוי של הנהח"ש במייל.

\* תדפיס התאמת בנק (ללא הגבלת תאריכים)-לפי דרישת הקרן.

\* תנועות בבנק בקובץ אקסל – לפי דרישת הקרן.

11. דיווח לקרן בגמר ההפקה יעשה באופן הבא:

\* רו"ח של הסרט יכין דו"ח מבוקר של עלות ההפקה, נכון לתאריך גמר ההפקה, העתק "אפס" של הסרט.

\* בנוסף לדו"ח המבוקר יעביר רו"ח את המסמכים הבאים בקבצי אקסל ובמייל:

* דפי עבודה של רואה החשבון המסבירים את הקשר בין המאזן הבוחן לדו"ח עלות ההפקה.
* באורים ופרוטים למספרים המופיעים בדו"ח.
* רשימה של פקודות נוספות ומסמכים בהתאם (אם היו פקודות נוספות).
* תקליטון גיבוי של הנהח"ש.
* תדפיס התאמת בנק.
* קלסרים המכילים את כל מסמכי הנהח"ש מתויקים לפי פקודות יומן. לפי דרישה.
* רשימה של המשקיעים בהפקה וגובה השקעתם בפועל.
* רשימה מפורטת של התחייבויות על תנאי והשקעות שלא במזומן + מסמכים המעידים על ההתחייבויות וההשקעות.

12. הנהח"ש בעניין הפצת הסרט:

1. המפיקה תפתח חשבון בנק חדש ומיוחד לצורך הוצאות והכנסות בגין הפצת הסרט. המפיקה רשאית לבקש את אישור הקרן להשתמש בחשבון הבנק של ההפקה.
2. באינדקס החשבונות יפתחו כרטיסי הוצאות בארץ ובחו"ל בהתאם לסעיפי ההוצאות שיוכתבו על ידי הקרן.
3. באינדקס החשבונות יפתחו שני כרטיסי הכנסות - "כרטיס הכנסות בארץ" ו"כרטיס הכנסות מחו"ל".
4. רישומים בגין הוצאות והכנסות יהיו על פי ההנחיות בסעיפים 6,5,4, למעלה.

13. דיווחים בעניין הפצת הסרט:

1. מועדי הדיווח יהיו לפי ההסכמים שחתמה המפיקה עם הקרן, ויכילו את כל המסמכים לפי הנדרש בהסכמים.
2. כל דיווח יכיל תדפיס מפורט של כרטיסי ההכנסה וההוצאה שישלח בקובץ אקסל במייל.

14. חתימתה של המפיקה תהווה אישור לכך כי דרישות הקרן מהמפיקה בהסכמים שחתמה המפיקה עם הקרן, מוסכמים על המפיקה והובאו לידיעתו של רואה החשבון ומנהל החשבונות של ההפקה.

**\_\_\_\_\_\_\_\_\_\_\_\_\_\_\_\_\_\_\_\_\_\_  
חתימת המפיקה**

תאריך: \_\_\_\_\_\_\_\_\_\_\_\_

**נספח יג' - אופן פרסום השתתפות הקרן, מועצת הקולנוע ומשרד התרבות בהפקת הסרט**

**שם הסרט: \_\_\_\_\_\_\_\_\_\_\_\_\_\_**

**כללי**: **הוסכם עם המפיקה בחוזה ההשקעה בהפקה כי סרט שהופק בהשתתפות הקרן הינו סרט ישראלי ויוצג ככזה בכותרות הפתיחה של הסרט וכן בכל פרסום רשמי של הסרט בארץ ובחו"ל.**

המפיקה מתחייבת לפרסם את השתתפות קרן הקולנוע הישראלי, המועצה הישראלי לקולנוע ומשרד התרבות והספורט באופנים הבאים:

1. **פרסום בעותקים של הסרט:**

* בכותרות הפתיחה של הסרט- הלוגו דינמי של הקרן באורך של 8 שניות יהיה הלוגו הראשון הפותח את הסרט.
* בנוסף, לוגו סטטי של המועצה הישראלית לקולנוע יוצמד לכותרות הפתיחה של הסרט
* בכותרות הפתיחה ורולר הסיום של הסרט- כותרת בנוסח הבא:

**הסרט הופק בהשתתפותה של קרן הקולנוע הישראלי (ע"ר)**

**מיסודו של משרד התרבות והספורט**

**המועצה הישראלית לקולנוע**

בנוסף לכותרת הנ"ל יוצמדו לוגו סטטי (סמלילים) של קרן הקולנוע, של המועצה הישראלית לקולנוע ושל משרד התרבות והספורט.

במידה ולסרט כותרת סיום באנגלית, יתורגמו הכותרות הנ"ל לאנגלית.

1. **פרסומים אחרים של הסרט ואודות הסרט במדיה המודפסת ו/או האלקטרונית ו/או הדיגיטלית:**

* המפיקה תפרסם את הלוגו הסטטי של הקרן בפרסומים המרכזיים של הסרט בדפוס לרבות במקומות הבאים:
  + הפוסטר של הסרט
  + הפלייר של הסרט
  + מודעות הפרסום של הסרט לרבות מודעות פרסום של מועדי הקרנת הסרט והמקומות בהם יוקרן.
* במידה והקרן היא המשקיעה בשיעור העיקרי בהפקה, יהיה הלוגו של הקרן וכיתוב שמה של הקרן גדול יותר משמות יתר המשקיעים.
* האמור לגבי אופן הפרסום בדפוס תקף גם לגבי פרסומים במדיה האלקטרונית והדיגיטלית.  
  במקומות בהם הפרסום הוא בשפה האנגלית, יפורסם הלוגו הסטטי של הקרן ושמה של הקרן בכיתוב באנגלית.

**\_\_\_\_\_\_\_\_\_\_\_\_\_\_\_\_\_\_\_\_\_\_  
חתימת המפיקה**

תאריך: \_\_\_\_\_\_\_\_\_\_\_\_

**נספח יד': הנחיות לסגירת הפקה**

**שם הסרט: \_\_\_\_\_\_\_\_\_\_\_\_\_\_**

להלן רשימת דרישות ומסמכים הנחוצים לסגירת הפקה מול קרן הקולנוע הישראלי

**בנוסף להשלמת כל הנספחים** לחוזה ההפקה שנחתם עם הקרן.

**מסמכים**

* תסריט סופי
* תקציר רשמי להפצה – עברית ואנגלית
* העתקי הסכמים – ע"פ דרישות ההסכם עם הקרן
* רשימת צוות הפקה והשחקנים
* אישור הפקדת הסרט בארכיון הסרטים הישראלי – סינמטק ירושלים

**מדיה**

* קובץ PRORES נקי של הסרט הסופי
* קבצי תרגום בפורמט **SRT** התואמים לגרסת .PRORES *יש להעביר את כל גרסאות התרגום שהופקו בכל שפה – גם אם הופקו מאוחר יותר ממועד סגירת ההפקה.*
* קבצי MP4 לוימאו (סקרינרים) כתוביות עב' + אנ'

**הפצה**

* כלל החומרים הפרסומיים / יח"צ של הסרט, לרבות

1. פוסטר – קובץ מקור + פוסטר מודפס (במידה ויש סקיצות / גרסאות שונות – יש להעבירן לקרן)
2. תמונות סטילס מאושרות ליח"צ + תמונות סט, בכפוף להשקעת הקרן.
3. תיק עיתונות
4. טריילרים / טיזרים / קליפים להפצה
5. פסקול – אם הופץ בנפרד
6. Making of ("מאחורי הקלעים") – במידה והופק.
7. דוגמיות מיתוג ומוצרים נלווים רשמיים של הסרט.

**יש להעביר לקרן גם את הגרסאות הבינלאומיות של כלל חומרי ההפצה.**

**קבצי המדיה והפרסום ישמשו את קרן הקולנוע בפרסומים רשמיים מטעמה כולל אתר הקרן, רשתות חברתיות, קטלוגים בארץ ובעולם וכו'.**

**\_\_\_\_\_\_\_\_\_\_\_\_\_\_\_\_\_\_\_\_\_\_  
חתימת המפיקה**

תאריך: \_\_\_\_\_\_\_\_\_\_\_\_